مەجلیسی خولی یازدەهەم، چەرخی شۆڕشی خامنەیی ناسووڕێنێت – پەژاک\n1619 جار بینراوە\nلەکاتێکدا دەستەواژەی پەڕلەمان لەبەر کارنامەی رەشی ٤١ ساڵەی رژێم، لەزیهنی گەلانی ئێران نرخ، بەها و رەوایەتی خۆی لەدەستداوە، پەڕلەمان بووەتە دیوەخانەی گەندەڵکاران و بازرگانەکانی رژێم. لە٧ی جۆزەردان مەجلیسی خۆسەپێنەر بۆ داگیرکردن و لەبار بردنی دەستکەوت و ئیرادەی پۆلایینی گەلان دەستیان بە کارو خەباتی داگیرکاری کرد.\nئەوەی جێگای سەرنجە ئەو کەسانەی کە بۆ خۆیان بەرپرسی سەرجەم نەهامەتی و چەرمەسەریەکانی ناو کۆمەڵگان و ئێرانیان بەرەو لێواری مەرگ کشاندووە، لەدیوەخانی خولی یازدەهەم ئامادە بوون و موڵک و میراتی کۆمەڵگایان لەنێوان خۆیاندا بۆ ٤ ساڵی تر دابەش کرد. کرانەوەی ژووری گەندەڵی رژێم بە ئامادەبوونی حەسەن روحانی، ئیبراهیم رەئیسی، لاریجانی و ژمارەیەک لەبەرپرسانی باڵای سێ دەزگا (قوە) و ژمارەیەک لەبەرپرسانی باڵای سیاسی و سەربازی رژێم و ئامادە بوونی ٢٦٨ نوێنەری خامنەیی لەبینای بەهارستانی رژێم بەڕێوە چوو.\nئەوەی گرنگە خامنەیی بە زۆرەملێ دەیەوێت دەستەواژەی پەڕلەمان و پەڕلەمانتار لەزیهنی تاکەکانی کۆمەڵگا بدرەوشێنێتەوە. پەیامی خامنەیی لەکرانەوەی مەجلیسی خولی یازدەهەمدا راشکاوانە ئاشکرای دەکات کە پەڕلەمان لەناوەڕۆکی راستەقینەی خۆی لایدا و لەبنەڕەتدا ناوەندێکی دژە ئازادی و دیمۆکراسییە. کانگای بێ هیوایی و نیفرەتی گەل لەبەرامبەر دەسەڵاتە. لووتکەی گەندەڵی دەسەڵات لەناو کۆمەڵگایە. خامنەیی لەپەیامەکەیدا جەختی لەسەر ئەوە کردووە کە پەڕلەمان بە پەرلەمانتارانی کارناس، چالاک، بە دیسپلین، دەستپاک و ئەمانەتدار و ئاشنا لەگەڵ شەرت و مەرج و پێویستیە سەرەتاییەکانی رژێم خاوەن رۆڵ دەبێت. بەڵام کارنامەی ١٠ خولی رابردووی پەڕلەمان بە دوور لەو بانگەشە و درووشمە بریقەدارانەی خامنەییە. چون رژێم بۆ ئەوەی تەمەنی دەسەڵاتداری خۆی زیاتر بکات و بەرەنگاری هێرش و گوشارە دەرەکیەکان ببێتەوە، هەموو هەوڵەکانیان خستوەتە گەڕ کە مەجلیسی خولی یازدەهەم بکەنە مەجلیسی بەهێز، کارامە و ئینقلابی کە تەنیا لەخەمی پاراستنی تەختی خامنەیی و رژێمی ولایەتی موتلەقەی فەقی بێت.\nمەجلیسی خولی یازدەهەم بۆ فریودانی گەل و کۆمەڵگا لەسەر کاغەز ئەولەوییەت دەداتە چارەسەری بژێوی ژیانی چینی فەقیر و هەژاری کۆمەڵگا، لەکاتێکدا بە پێچەوانەی ئەو درووشمە کوشتنی کۆڵبەر و کاسبکارانی سەر سنوور ساکارترین چارەسەری رژێمە، هاوکات لەسنە، کرماشان، ئیلام، لوڕستان، ورمێ، خوزستان و سیستان و بەلووچستان گەل لەژێر هێڵی هەژاری خنکاون و رژێم دەرفەتی گەشەدانی هیچ جۆرە پڕۆژەیەکی ئابووری بە گەل لەو ناوچانە نادات. رژێم راشکاوانە بانگەشەی خەرج کردنی ٣٠ میلیارد دۆلار لەشەڕی سوریا دەکات و لەناوخۆش گەل لەتەنووری هەژاری دەقرچێن و لەمەجلیسیش لەسەر سفرەی بژێوی ژیانی گەل ئاهەنگ دەگێڕن.\nپەڕلەمان پێداگرە لەگۆڕانکاری لەسەر هێڵە سەرەکیەکانی ئابووری وەک؛ کار و پیشە، بەرهەم و هەڵاواردن، بەڵام ئەو دیاردانە لەدەرئەنجامی سیاسەتی خودی رژێم فیشقەی کردووەو سیاسەتێک کە پەیڕەو کراوە لەقۆناخی دوای کورۆنا ئەگەری ئەوە لەئارادایە کە ٦ میلیۆن کەسی تر بەشداری سوپای بێکاران ببن و درووشمی ناوبەتاڵی خامنەیی سوپای زەبەلاحی بێکاری لێ سەوز دەبێت. رژێم جارێکی تر دزی، گەندەڵی و کۆمەڵکوژیەکانی بە رێگای پەڕلەمانەوە یاسایی دەکات. بە تێخزاندنی زیاتر لە ٨٠٪ پەڕلەمانتاری سەر بە بناژۆخوازەکان رژێم لەژێر ناوی هەڵوێستی شۆڕشگێڕانە ئامادەکاری کۆمەڵکوژی نوێ لەجوگرافیای ئێران دەکات و ئەوەش بە دەستەواژەی هەڵسووکەوتی برایانە و مەجلیسی گەنجی ئینقلابی دەخەمڵێنێت. دەستنیشان کردنی محەمەد باقر قالیباف بۆ سەرۆکی پەڕلەمان کە بە گەندەڵترین پیاوی رژێم دەناسرێت، کارنامەی ئایندەی پەڕلەمان لەسەر ئەو بەرنامە و رەوتە دەخاتەڕوو.\nلەکاتێکدا خامنەیی ئەوەی لەیاد کردوە کە پێش هەڵبژاردنی ٢ی رەشەممە، راستەوخۆ داوای لە گەلانی ئێران کرد کە لەبەر خۆشەویستی، ئاسایش و ئابڕووی رژێم بە هەموو هێزیانەوە بڕۆنە سەر سندووقی دەنگدان. بەس خامنەیی بەو داوایەی، شۆڕشی زەوتکراوی گەلی لەقازانجی دەسەڵات، پێ هەڵنەسووڕا و پڕۆژەی زەبەلاح و ناوبەتاڵەکەی پەتای کۆرۆنا و بایکۆتی سەرتاسەری و لەدەستدانی رەوایەتی رژێمی لێ شین بوو.\nدەست بەکار بوونی خولی یازدەهەمی پەڕلەمان لەکاتێکدایە کە رژێم لەناو زەلکاوی قەیرانی رەوایەتی دەسەڵاتداری، ئابووری، سیاسی، کۆمەڵایەتی، سەربازی و دیپلۆماسی چەقیوە. بۆیە جیا لە بژاردەی پەلەقاژە کردن، مەجلیسی نوێ توانای چارەسەری هیچ جۆرە گرفتێکی نابێت. چون رژێمێک کە بۆ خۆی لەناو گەردەلوولی قەیران دەخولێتەوە، چەرخی شۆڕشی پێ هەڵناسووڕێت، بەڕێوەبەرایەتی وڵاتی پێ ناکرێت، توانای پاراستنی کۆمەڵگا، دامەزراندنی ئابووری کۆمیناڵ و کۆمەڵگای ئازاد و دادپەروەر و دابین کردنی پێداویستی تەندروستی کۆمەڵگای نابێت. دەوڵەتی گەنجی ئینقلابی حزبوڵلاهی پێ دیزاین ناکرێت.\nدەسەڵاتدارانی رژێم لەم قۆناخەدا لەژێر درووشمی هەنگاوی دووهەمی شۆڕش لەهەوڵی نووژەن کردنەوەی دەوڵەتن و دەیانەوێت لەژێر ناوی یاسایی بوونی پەڕلەمان، بە زۆرە ملێ هەژمۆنییان بە سەر کۆمەڵگا بسەپێنن. رژێم لەکاتێکدا درووشمی دەوڵەتی گەنجی ئینقلابی حزبووڵاهی بەرز کردوەتەوە کە مەودای زۆری لەگەڵ تاکی خاوەن ئیرادە، کۆمەڵگای ئازاد و ژیاری دیمۆکراتیک درووست بووە. دەیانەوێت مەجلیسی خولی یازدەهەم بە دووەمین قۆناخی دژە شۆڕش کە بە سێیانەی؛ خودسازی، کۆمەڵگاسازی و شارستانێتی نوێ ئیسلامی راگەیاندووە، بخەمڵێنێت. بەس لەبنەڕەتدا بە چەکەرە کێشانی پەتای کۆڕۆنا، داڕمانی ئابووری رژێم، تەشەنەسەندنی گرانی و بێکاری؛ هەڵگرتنی هەنگاوی خۆکوژی، کۆمەڵگاکوژی و ژیارکوژی لەجۆگرافیای پڕ پیت و بەرەکەتی گەلانی ئاریانی سەریهەڵدایەوە، کوشتنی کچێکی ١٣ ساڵان لەگیلان لەلایەن باوکیەوە بەرهەمی هەمان زهنیەتە. حکومەتی خەڵکی و خەڵک سالاری درۆیینی خامنەیی و روحانی، جەستەی پینەکراوی ئەو رژێمەیە کە لەهەڵبژاردنی خولی یازدەهەمی پەڕلەمان بایکۆتی سەرتاسەری گەلانی ئێرانی لێکەوتەوەو ئەمڕۆ لەپەڕلەمان بە یاسای چەواشەکار دەرخواردی کۆمەڵگا دەدەن و لەبەر پێداگری خەڵک سالاری ئیسلامی نزیکەی ٧ مانگە کە ئاماری قوربانیانی مانگی خەزەڵوەر لەلایەن کاربەدەستانی رژێم شاردراوەتەوەو هەرە دوایی وەزیری ناوخۆ لەسەر بنەمای ئەوەی کە گوایا بڕوای بە حکومەتی خەڵک سالاری هەیە، دڵۆپێک لەتاوانەکانی رژێمی بۆ رای گشتی ئاشکرا کرد کە نزیکە ٢٠٠ بۆ ٢٢٠ کەس لەخۆپیشاندانەکان گیانیان لەدەستداوەو ئەوەشیان خستەسەر حسابی مەجلیسی نوێ کە شەفافە و پەردە لەسەر راستیەکان هەڵدەداتەوە.\nکاربەدەستانی رژێم لەمەجلیسی نوێدا، جەختیان لەسەر گەشەدانی ئابووری مقاومەتی یا جەهش بەرهەم لە ٤ ساڵی داهاتوو کردەوە. خامنەیی لە هەوڵدایە کە بۆ سەرکەوتن لەهەنگاوی دووهەمی شۆڕش یا دەوڵەتی ئینقلابی، برەو بە بەرهەمی سوپایی بدات. بەڵام بەرهەمێک کە لەکانگەو کارگەی درۆ، فێڵ و تەڵەکە، دووڕوویی، چەواشەکاری، گەندەڵی، داوێن پیسی و زاڵمایەتی چرۆ بکات، پووک و چرووکە. چون بەرهەمەکەی سوپای بێکاری، بڵاوکردنەوەی ماددەی هۆشبەر، رەشبگیری، لەسێدارەدان، کوشتن، گرانی، سەرکوت و قەیرانە. واتا مەجلیسی خولی یازدەهەم یا مەجلیسی ئینقلابی خامنەیی، مەجلیسی سوپای پاسدارانە. مەجلیسی درۆ و دەلەسە، دزی و گەندەڵییە. مەجلیسی شەڕ و توندوتیژی و ئاژاوەگێڕییە. پەڕلەمانێکە کە ئیرادەی گەنج و ژنی تێدا زەوت کراوەو بە دەستنیشان کردنی ١٦ کورسی ژن، لافی یەکسانی و دادپەروەری و پاراستنی مافی ژنان لێدەدەن.\nخامنەیی لەسەروبەندی بڵاوبوونەوەی پەتای کۆرۆنا و هەڵبژاردنی ٢ی رەشەممە بە داتاشینی دەستەواژەی قەڵەمبازی بەرهەم (جهش تولید)، دەیەوێت بەرپرس و کاربەدەستانی رژێم، لەقەلەپۆپەی گەندەڵی دابەزێنێت و لەناو شەمەندەفڕی دەسەڵاتدا، بەرەو زەلکاوی قەیران خلۆریان بکاتەوە. رژێم ٤١ ساڵە لەژێر ناوی پڕۆژەی هەنگاوی شۆڕش، گەرای قەیران لەسەر سفرەی گەل دادەنێت. بە پاشینی ئەو گەرایە، کارەسات و تاوانی زەبەلاح لەپڕۆژەی ناوبەتاڵی خامنەیی فیشقەی کردووە. بەو پڕۆژەیە گەل و کۆمەڵگایان لەناو دیواری بەسیجی، جاشایەتی و سوپای چەوسێنەر بە بارمتە گرتووەو لەمەجلیسیش وەک دەستکەوتی مەزنی گەل لەقەڵەمی دەدەن و بە کۆمەڵگای دەفرۆشنەوە.\nلەسەروبەندی دەستپێکردنی مەجلیسی خولی یازدەهەم، کاربەدەستانی رژێم گوایا بە رووناکی پڕۆژەیەک، درێژە بە تەمەنی دەسەڵاتداریان دەدەن، کە لەجۆگرافیای ئێران و ناوچەکە رووباری خوێنی بەرپا کردووە. چون پڕۆژەیەک لەبرەوپێدان دایە کە بە قەیران، قەیران دەخوڵقێنێت. چ رووداوێک لەسنوور و پانتایی ئەو پڕۆژە روودەدات، گۆمی خوێنی بەرپا کردووەو ئەوەش مەجلیسی نوێ لێ بەرپرسیارە.\nدەرئەنجامی سیاسەتی ئابووری هەنگاوی دژە شۆڕشی خامنەیی، شار و گوندەکان غەرقی سێڵاو و ئاگربەردان لەدارستانەکان دەبن. لەکاتی گەشت و گوزار، سارۆخی مەرگ، پێشکەشی فڕۆکەی نەفەرهەڵگر دەکەن. لەژیانی پڕ لەنەهامەتی و کول و ئێش، ڤایرۆسی خامنەیی و سوپای پاسداران دەخەنە گیانی هاوڵاتیان. شیرازەی کۆمەڵگا بە پەتای کۆرۆنا دەشێوێنن و تۆڵە لەکۆمەڵگا دەستێنن و تاقەت و هێزی ناڕەزایەتی دەربڕین لەکۆمەڵگا دەچۆڕێنن. لەکاتی هەستانی لافاو و روودانی بوومەلەرزە و کوشتنی ژنان لەژێر ناوی نامووس، خوێ بە سەر زامەکانی گەل دەپاشن. بۆ پەیدا کردنی نانی سەرسفرەی شەو، کۆڵبەر و کاسبکاران دەکوژن. لەژێر ناوی پەتای کۆرۆنا هاوکاری بۆ کەسانی هەژار و کەم دەرامەد کۆدەکەنەوەو خەرجی کردەوە مافیاییەکانی سوپای پاسداران دەکەن. کۆی ئەو تاوانانەی رژێم کە لە ژێر پەردەی هەنگاوی شۆڕش ئەنجامی دەدات، بە پێناسەی تاقی کردنەوەی مەزنی گەل لەلایەن خوداوە، خۆیان لێ دەرباز دەکەن. بە چەواشەکارییەکی مەزنەوە ئەو تاوانانە دەخەنە ئەستۆی خودا و بۆ بێ کاردانەوەو بە لاڕێدابردنی راستی، داوای سەبر، هێمنی و دۆعا خوێندن لەخەڵک دەکەن و ئەوەش لەپەڕلەماندا لەئاوی یاسادا دەیشۆرن و دەرخواردی کۆمەڵگای دەدەن.\nبەکورتی خەمڵاندنی مەجلیسی خولی یازدەهەم بە پڕۆژەی هەنگاوی دووەمی شۆڕش و مەجلیسی ئینقلابی و دەوڵەتی گەنجی ئینقلابی؛ لەلای گەل بە واتای ئاو لەبێژنگ خستنە. دژە شۆڕشە، لەبەرامبەر گەل و کۆمەڵگا. بێ واتاکردنی زانست و توێژینەوەیە. داماڵینی ورەو هێزی دڵ، ئەخلاق و ویژدان لەجەستەی مرۆڤە. لەباربردنی دادپەروەری و زەمین کێش کردنی ئازادی و دیمۆکراسییە. سڕینەوەو تێکشکاندنی ئیرادە، خۆیی بوون و مافی هاوڵاتی بوونە. گەندەڵکردنی ژیان و لەباربردنی ئابووری کۆمیناڵە. پەلکێش کردنی گەل و کۆمەڵگا بۆ ناو تۆڕەکانی دەسەڵات بە شێواز و ستایلی نوێ یە. قۆناخی نوێ کۆمەڵکوژی و بە لووتکە گەیاندنی زهنیەتی فاشیزمی مەزهەبییە.\nتاگەکان:ئامەد شاهۆدەوڵەتی ئینقلابیقالیبافمەجلیسی خولی یازدەهەم


میدیاکانی پەکەکە هەواڵی شەهیدبوونی گەریلایەکی خەڵکی باشووری کوردستانیان بلاوکردەوە – Standard Kurd\nلەلایەن ستاندار Posted on ئایار 4, 2020 728 جار بینراوە 0 سەرنج\nستاندەر- بەستەر نیوز\nئاژانسی هەواڵی فورات کە میدیای فەرمی پارتی کرێکارانی کوردستانە، لە هەواڵێکدا لەسەر زاری ناوەندی ڕاگەیاندن و چاپەمەنی هێزەکانی پاراستنی گەل، هەواڵی شەهیدبوونی گەریلایەکی لە چیای جودی باکووری کوردستان بە ناوی (زانا غازی) کە خەڵکی شاری کەرکوکە بڵاوکردەوە.\nلە راگەیاندراوەکەشدا هاتووە “هاوڕێمان مەروان لە شاری کەرکوکی باشووری کوردستان لە ناو خانەوادەیەکی وڵاتپارێزدا گەورە بوو. بینی کە تاکە ڕێگای کۆتاییهێنانی داگیرکەری و ئازادی کوردستان، بەرخۆدانی گەریلایە. لەسەر ئەم بناغەیە لەساڵی ٢٠١٦ دا بەشداری لە ڕیزی گەریلادا کرد”\nهەروەها لە راگەیاندراوەکەی هەپەگە هاتووە “سەرەتا سەرەخۆشی خۆمان ئاڕاستەی خانەوادە سەربەرزەکانی شەهیدان و گەلی وڵاتپارێزی خۆمان دەکەین و بەڵێن دەدەین تێکۆشانی ئازادی کە ئامانجی هاوڕێ شەهیدەکانمان بوو، سەربکەوێت”.\nئەوە لە کاتێکدایە کە لە ئێستادا پارتی کرێکارانی کوردستان لە شەڕێکی قورس دایە لەگەڵ سوپای تورکیا، لەماوەی رابردووشدا بە هێرشی فڕۆکە جەنگییەکانی تورکیا، ژمارەیەک سەرکردەیان لێ شەهیدبوو.\nبڵاوکراوەی پێشوونهێنی وردەكاری كوژرانی سەركردەیەكی دیموكرات بەتاوانی هەڵدانەوەی گۆڕی مەلا مستەفای بارزانی\nبڵاوکراوەی نوێتر پەیامێكی توند لە قادری حاجی عەلی-یەوە لەبارەی دۆخی ئێستای كوردستان


دابه‌شكردنی مووچه‌ی ئەم هێزە گۆڕانکاریی بەسەردادێت\nنەتەوە | 19:58:57 2017-12-15 | (2,795) جار خوێندراوەتەوە\nسیستمی پێدانی مووچه‌ی وه‌زاره‌تێک گۆڕانکاریی بەسەردا دێت و پلانێکی بۆ دانراوە تابكرێت به ئه‌لەكترۆنی و لە رێگه‌ی ڤیزا كارت و بانكه‌وه دابه‌شبكرێت.\nفه‌ریق روكن جه‌بار یاوه‌ر، ئه‌مینداری گشتی وه‌زاره‌تی پێشمه‌رگه، رایگه‌یاندووە: كۆمه‌ڵێك له خاڵه‌كانی ناو پڕۆژه‌ی چاکسازیی وەزارەتەکەیان کە لە 35 خاڵ پێکهاتووە به كه‌متر له ساڵێك جێبه‌جێده‌كرێت و هەندێکیشیان زیاتر له‌ساڵێك ده‌خایه‌نێت و لەوبارەیەشەوە بە ئێس ئێن ئێن-ی وتووە: "له‌هه‌نگاوی یه‌كه‌مدا به‌ڕێوه‌به‌رایه‌تی چاكسازیی میكانیزمی جێبه‌جێكردنی ئه‌و خاڵانه داده‌ڕێژێت، كه بۆ ئەوە كه‌متر له ساڵێكێان پێویسته".\nهەروەها دەڵێت: "ئه‌و بوارانه‌ی ده‌ستیان پێكردووه په‌یوه‌ندیی به یاساكانه‌وه هه‌یه، بۆئه‌وه‌ی له داهاتوودا یاساكان هه‌مواربكرێنه‌وه‌و له‌ڕێگه‌ی ئه‌نجومه‌نی وه‌زیران و په‌رله‌مانه‌وه په‌سه‌ند بكرێن".\nئه‌مینداری گشتی وه‌زاره‌تی پێشمه‌رگه روونیشیدەکاتەوە کە ئه‌و خاڵانه‌ی له هه‌نگاوی یه‌كه‌می پڕۆژه‌كه‌دا كاریان له‌سه‌ر ده‌كرێت بریتییە لە سیستمی پێدانی مووچه کە هێشتا له‌سه‌ر بنه‌مای وه‌رقه‌یه‌و به‌ده‌ستی ده‌درێت و وتی: "پلانێك هه‌یه بۆئه‌وه‌ی سیستمی پێدانی مووچه‌ی وه‌زاره‌تی پێشمه‌رگه بكرێت به ئه‌لەكترۆنی، به‌شێوه‌یه‌ك كه ژماره‌ی حسابی بكرێته‌وه‌و له‌ڕێگه‌ی ڤیزا كارت و بانكه‌وه مووچەیان پێ بدرێت".\nئاماژەی بەوەشکردووە کە یه‌كێكی دیكه له خاڵه‌كان رێكخستنه‌وه‌ی میلاكاتی وه‌زاره‌تی پێشمه‌رگه‌یه چ له‌ناو دیوانی وه‌زاره‌ت چ لە یه‌كه‌كانی سه‌ربه وه‌زاره‌ت ".


چیرۆکە تراژیدیەکەی پیاوە مەزنەکەی بادینان.\nبۆ ڕای گشتی/ تکایە مامۆستا بەدەل بەتەنیا بەجێ مەھێڵن!\nکوتا جار لەنێو ئۆتۆبێلی پۆلیسدا بینیم وتی: "شانازی دەکەم لەسەر مافی خەلک زیندانیم دەکەن، بس ئێوە بدەنگ نەبن"\nکاتژمێر ٤ی ئێوارە بوو لە ماڵەوە لە گەرەکی نزارکێی دھۆک لە ماڵەوە لەگەڵ مێوانەکانم دانیشتبوم، ئومێد بەرۆشکی ئاموزام کە رۆژنامەنوس (ئەویش ساڵێکە لە زیندانی ئاسایش دایە) پەیوەندی پێوە کردم و وتی: "ئەیھان وەرە بچینە ماڵی مامۆستا بەدەل بەرواری ھێزێکی مکافحە چوە سەر ماڵیان و لە جیاتی مامۆستا کاک ئاری کوڕە گەورەکەیان بردوە و دەستی کاک کاوەی کوڕە بچوکەکەیان شکاندوە".\nپەیوەندی بە م.بەدەل کرد بەردەست نەبوو، بۆ م.دڵشادم کرد کە پێکەوە لەگەڵ م. شڤانی برام چۆبونە شێلادزی بۆ رێکخستنی خۆپیشاندانێکی سەرتاسەری مەدەنیانە لە بادینان، م.بەدەل لە گەڵیان بوو بابەتەکەم بۆ رونکردەوە لەبەر کوڕەکانی بێ تاقەت بوو، وتم: مامۆستا خۆت مەدە بە دەستەوە نیەتیان باش نیە، ئەو زۆر ئازایانە وتی: "من چۆن کورەکەم بەتەنیا بەجێ دێڵم، بێ منەتانە دەچمە بەردەم ھێزە ئەمنیەکان و دادگا.\nکوتا جار کە روخسارە نورانیەکەی م.بەدەلم بینی لەگەل کاک ئومێد لە ئوتومبێلی پۆلیسدابوون بەرەو زیندانی زڕکای دھۆک بران، دەستی بەرزکردوو و وتی: "بە خەڵک بڵێ شانازی دەکەم لەسەر مافی خەلک زیندانیم دەکەن، بس ئێوە بدەنگ نەبن".\n1 دیدارە تراژیدیەکەش دەکەنە منەت !


٧ قبەلی جامع آلمانیەدە یوكسلییور | Osmanlıca Havadis - عثمانلیجە حوادث\nآلمانیەنڭ كولن كندندە آغستوس ۲۰۱٦دە تملی آتیلان اسلام طوپلومی ملی گوروشە ( ای گ م گ ) باغلی بروهل جامعسینڭ قبا انشاآتی تماملاندی .\nسلچوقلی ایلە عثمانلی معماریسندن ایزلر طاشییان و بری بیوك ، آلتیسی كوچك اولمق اوزرە طوپلام ٧ قبەسی بولونان جامعنڭ ، گلەجك ییل رمضان آیندە عبادتە آچیلمسی پلانلانییور .\nای گ م گ بروهل جامعسی جمعیت باشقانی عثمان دوزگون ، آآ مخابرنە یاپدیغی آچیقلامەدە ، جامعنڭ گرك طیش گركسە ایچ معماریسندە عثمانلی خط صنعتندن أورنكلر یر آلاجغنی ، ٧۰۰ مترە قارەلك طیش جبهە ایزولاسیونینڭ ایسە أوزل اولارق فیرینلانان چورە دوستی بر فایانس قاپلامە ایلە تماملاناجغڭی سویلەدی .\nدوزگون ، ” طوپلام بیڭ ۲۰۰ مترە قارە قپالی آلانی اولاجق جامعمز بیتدیگندە ، عین آندە بیڭ كیشی عبادت ایدەبیلەجك . ۱٦٥ آراچلق پارق یری ، ۱۰ درسلك ، سپور و قونفرانس صالونلری ، بایان و گنچلك لوقاللرینڭ یر آلاجغی قومپلكسی اكسیكسز بر كلیە شكلندە پلانلادق . ” دیدی .\nقبا انشاآتی بیتن جامع ایچون شو آنا قدر بر میلیون آورو پارە خرجاندیغنی آقتاران دوزگون ، خیر سور جماعتڭ یاردیملریلە انشاآتی سورن جامع ایچون هنوز هیچ بر بانقە قرەدیسی قوللانمادقلرینی وورغولادی .\nبروهلدە آلمان طوپلومیلە سوردیردكلری ایش برلگنڭ میوەسنی بو جامعیلە آلدقلرینی افادە ایدن دوزگون ، ” جامع انشاآت رخصتی آلمەمزدە بِالذات بولگە والیمز مایقیل *كرزبرگ* ، بلدیە باشقانمز *دیأتر فرأیتاغ* یاردیمجی اولوب جامعیی یاپمەمز قونوسندە بزی جسارتلندیردی . جامعمز أسكی بناسندە حالاً هر ملتدن مسلمانە خدمت ایتمەیە دوام ایدییور . طوپلام اوچ ییل سورەجك انشاآت صوڭندە جامعمزی أوڭمزدەكی ییلڭ رمضان آیندە آچمەیی پلانلییورز . ” افادەلرینی قوللاندی .\nخیر سور بر ترك ایش آدامینڭ جامعنڭ منارەسی ایلە پنجرەلرینڭ یاپیم مالیتنی أوستلندیگنی دیلە گتیرن دوزگون ، جامعنڭ قالان اینجە انشاآتی ایچون خیر سورلرڭ یاردیملرینی بكلەدكلرینی سوزلرینە اكلەدی .\nاتیكتلر 200 metrekare7 kubbeli camialmanyaİslam ToplumuKöln kentiMilli GörüşTürk iş adamı


سەرۆك بارزانی پێشوازی لە ئیسماعیل بێشكچی دەكات - ماڵپەڕی فەرمی\nسەرۆك بارزانی پێشوازی لە ئیسماعیل بێشكچی دەكات\nڕۆژی شەممە 30ـی 11ـی 2019 سەرۆك مەسعود بارزانی پێشوازی لە دۆستی كورد و كۆمەڵناس و زانای ناوداری تورك، دكتۆر ئیسماعیل بێشكچی و شاندێكی یاوەری كرد كە پێكهاتبوو لە ئەندامانی وەقفی بێشكچی لە هەرێمی كوردستان.\nلە دیدارەكەدا سەرۆك بارزانی سوپاسی هەڵوێستی ئیسماعیل بێشكچی كرد لەمەڕ دۆزی ڕەوای گەلی كوردستان و پێزانینی هەبوو بۆ بیربۆچوون و چالاكییەكانی بۆ پشتیوانیكردنی داواكاری و مافەكانی خەڵكی كوردستان و بە دۆستێكی مەزنی گەلی كوردی وەسفكرد. هەروەها وێڕای پرسیاركردنی لە باری تەندروستی هیوای سەلامەتیی و تەمەندرێژیی بۆ خواست.\nلە بەشێكی تری ئەو دیدارەدا ئیسماعیل بێشكچی بیروبۆچوونی خۆی لەبارەی بارودۆخی هەنووكەیی ناوچەكە و هەڕەشە و تەحەددیاتی بەردەم گەلی كوردستان بە سەرۆك بارزانی ڕاگەیاند و داوایشی كرد سەركردایەتیی سیاسیی كورد بە وردبینییەوە مامەڵە لەگەڵ پێشهاتەكان بكەن.\nهەر لەو دیدارەدا شیكردنەوەیەك لەبارەی بەرنامە و كار و چالاكییەكانی وەقفی بێشكچی لە هەرێمی كوردستان بۆ سەرۆك بارزانی خرایە ڕوو.


ئایا كۆنگرێس متمانه له تره‌مپ وه‌رده‌گرێته‌وه؟ – Knwe.org\nسەرەکی » راپۆرت » ئامادەکردنی:بورهان ئەمین » ئایا كۆنگرێس متمانه له تره‌مپ وه‌رده‌گرێته‌وه؟\nئایا كۆنگرێس متمانه له تره‌مپ وه‌رده‌گرێته‌وه؟\nچه‌ند رۆژی رابردوو، ئه‌نجومه‌نی نوێنه‌رانی ئه‌مه‌ریكا پڕۆژه‌یاسایه‌كی په‌سه‌ندكرد بۆ ده‌ستپێكردنی قۆناغی ئاشكرای لێكۆڵینه‌وه له‌سه‌ر پرسی لادانی دۆناڵد تره‌مپ سه‌رۆكی ویلایه‌ته یه‌كگرتووه‌كانی ئه‌مریكا و له ده‌نگدانێكیشدا 232 ئه‌ندام ده‌نگیان به‌به‌ڵێ دا و 196 ئه‌ندامیش له دژی پڕۆژه‌كه وه‌ستانه‌وه و ژماره‌یه‌كی كه‌می پارته‌كه‌ی تره‌مپ «كۆمارییه‌كان» چوونه پاڵ دیموكراته‌كان و ده‌نگیان به به‌ڵێ دا. ئه‌نجومه‌نه‌كه ئاشكرایكرد، كه په‌سه‌ندكردنی ئه‌و پڕۆژه‌یاسایه رێگه به ده‌ستپێكردنی سه‌ره‌تاكانی لێكۆڵینه‌وه بۆ وه‌رگرتنه‌وه‌ی پۆست له تره‌مپ ده‌دات و هه‌موو دانیشتنه‌كانیش به‌شێوه‌یه‌كی ئاشكرا به‌ڕێوه‌ده‌چن.\nئه‌مه سێیه‌مین جاره\nپڕۆسه‌ی وه‌رگرتنه‌وه‌ی متمانه له سه‌رۆك كه پێی ده‌ڵێن (Impeacmenet)، له مێژووی ویلایه‌ته یه‌كگرتووه‌كانی ئه‌مریكادا زۆر كه‌م روویداوه و ئه‌مه كاتێك ده‌كرێت كه ئه‌گه‌ر سه‌رۆك ناپاكی له‌گه‌ڵ وڵاته‌كه‌ی بكات، یان تاوانی گه‌وره بكات كه به‌رژەوه‌ندی گشتی تێك بدات، ئینجا پۆسته‌كه‌ی لێ وه‌رده‌گیرێته‌وه.\nئه‌مه سێیه‌مین جاره له ئه‌مریكا رووداوی له‌م جۆره رووبدات، جاری یه‌كه‌م له‌سه‌رده‌می ده‌سه‌ڵاتی ئه‌ندرۆ جونسن له شه‌سته‌كانی سه‌ده‌ی نۆزده و دووه‌میش له‌سه‌رده‌می بیڵ كلینتۆندا له كۆتاییه‌كانی سه‌ده‌ی رابردوودا بوو، هه‌ردوو جاره‌كه‌ش له ئه‌نجومه‌نی پیران ده‌نگی نه‌هێنا و سه‌ریان نه‌گرت. ئه‌مجاره ئه‌گه‌ر دوای لێكۆڵینه‌وه به زۆرینه‌ی ده‌نگی ئه‌ندامان واته 50+1 تره‌مپ تۆمەتبار كرا، ئه‌وا سه‌رۆك له به‌رده‌م ئه‌نجومه‌نی پیران و به‌سه‌رپه‌رشتی دادوه‌ری باڵای وڵات دادگایی ده‌كرێ و ئه‌گه‌ر دوو له‌سه‌ر سێی ئه‌ندامان واته له‌كۆی 100 ئەندام 67 ئه‌ندام ده‌نگ به تۆمەتباركردنی سه‌رۆك بده‌ن، ئه‌وا ده‌یبه‌نه‌وه و تره‌مپ پۆسته‌كه‌ی لێوه‌رده‌گیرێته‌وه.\nكۆمارییه‌كان له‌ناو ئه‌نجومه‌نی پیراندا 53 و دیموكراته‌كانیش 45 كورسییان هه‌یه، دوو نوێنه‌ری سه‌ربه‌خۆش له‌و ئه‌نجومه‌نه‌دا هه‌ن كه له به‌رژه‌وه‌ندی دیموكراته‌كان ده‌نگ ده‌ده‌ن، بۆیه كێشه‌كه ئه‌وه‌یه كه ئه‌نجومه‌نی پیران له ژێر كۆنترۆڵی كۆمارییه‌كاندایه، بۆیه له‌وه ناچێت كۆمارییه‌كان ده‌نگ به‌تاوانباركردنی سه‌رۆك بده‌ن و متمانه‌ی لێوه‌ربگرنه‌وه، به‌ڵام بۆ چاره‌نووسی تره‌مپ و خۆهه‌ڵبژاردنه‌وه‌ی بۆ خولێكی تر، زیانی هه‌یه و به‌ختی كه‌م ده‌كاته‌وه.\nتره‌مپ به چی تۆمه‌تباره؟\nپرسی لێكۆڵینه‌وه له تره‌مپ و هه‌وڵدان بۆ له‌سه‌ر كارلادانی، په‌یوه‌ندی به كێشانه‌وه‌ی هێزه‌كانی نییه له‌ناو سوریا و رۆژئاوای كوردستان و ئه‌و ناڕه‌زایه‌تییانه‌ی كه له‌م باره‌یه‌وه هاتوونه‌ته ئاراوه، به‌ڵكو په‌یوه‌ندیی به‌و هه‌واڵه‌وه هه‌یه كه له ماوه‌ی رابردوودا له‌لایه‌ن میدیاكانی جیهانه‌وه بڵاوبۆته‌وه، به‌وه‌ی گوایه تره‌مپ له په‌یوه‌ندییه‌كی ته‌له‌فۆنیدا داوای له ڤۆلۆدیمیر زلێنسكی، سه‌رۆك كۆماری ئۆكرانیا كردووه هه‌تا له‌باره‌ی چالاكییه‌كانی كوڕی جۆ بایدن زانیاری بداتێ، ئه‌و په‌یوه‌ندییه ته‌له‌فۆنییه له‌هاوینی رابردوودا له نێوان تره‌مپ و سه‌رۆكی ئۆكرانیادا بووه و تره‌مپ له‌و په‌یوه‌ندییه‌دا داوای له‌سه‌رۆكی ئۆكرانیا كردووه كه لێكۆڵینه‌وه و به‌دواداچوون بۆ جموجۆڵه‌كانی «جۆ بایدن» جێگری سه‌رۆكی پێشووی ئه‌مریكا و كاندیدی پۆستی سه‌رۆكایه‌تی و كوڕه‌كه‌ی بكات، چونكه كوڕه‌كه‌ی بایدن گوایه له ئۆكرانیا و چین به‌رژه‌وه‌ندیی ئابووری گه‌وره‌ی هه‌یه، به‌و پێیه تره‌مپ به‌وه تاوانبار كراوه كه ده‌ستی بێگانه‌ی راكێشاوه‌ته ناو نهێنییه‌كانی وڵاته‌كه‌ی له‌پێناوی سه‌ركه‌وتنی له خولێكی تری هه‌ڵبژاردن و وه‌رگرتنه‌وه‌ی پۆستی سه‌رۆكایه‌تی، به‌ڵام وه‌ك چاودێران پێشبینی ده‌كه‌ن، له‌وه ده‌چێت ئه‌مجاره‌ش سه‌رنه‌گرێ، چونكه له‌ناو ئه‌نجومه‌ندا كۆمارییه‌كان زۆرینه‌ن و ئه‌وان ئه‌و جۆره پرسانه یه‌كلایی ده‌كه‌نه‌وه.\nتره‌مپ وه‌ڵامی دایه‌وه\nله كاردانه‌وه‌ی ئه‌و پێشهاته تازه‌یه‌دا، دۆناڵد تره‌مپ له توێتێكدا نووسیویه‌تی: ئه‌مه گه‌وره‌ترین چه‌واشه‌كاریی دژ به كه‌سایه‌تییه له‌مێژووی ئه‌مریكادا. هه‌روه‌ها كۆشكی سپی له‌زاری وته بێژه‌كه‌یه‌وه رایگه‌یاند: سه‌رۆك هیچ هه‌ڵه‌یه‌كی نه‌كردووه، به‌ڵكو دیموكراته‌كانن كه ده‌یانه‌وێت به چه‌واشەكاری، كه‌سایه‌تیی تره‌مپ له‌كه‌دار بكه‌ن.


کۆمپانیای فەیسبووک ماسنجەری منداڵان بڵاو دەکاتەوە Kirkuk TV\nکۆمپانیای فەیسبووک ماسنجەری منداڵان بڵاو دەکاتەوە\n08:18 - 2021-07-16\nتۆڕی کۆمەڵایەتی فەیسبووک وەشانێکی نوێ لە ئەپی مێسنجەر بڵاودەکاتەوە کە تایبەت بە منداڵانی ژێر تەمەن ۱۳ ساڵ دەبێت و پێی دەوترێت مێسنجەری منداڵان، دەربارەی کاتی بڵاوبوونەوەشی، فەیسبووک هەواڵی بڵاوکردنەوەی ئەم ئەپەی لە چەند مانگی داهاتوو لە کۆگای گووگڵ پلەی ڕاگەیاند، ئەوانەشی بەکارهێنەری ئایفۆن و ئایپادن، لە ولایەتە یەکگرتووەکان دەتوانن کار بە وەشانی تاقیکاریی ئەپەکە بکەن.\nئەم مێسنجەرە هاوشێوەی وەشانی یوتیوبی منداڵان کە ئەپێکی یوتیوبی تایبەت بە منداڵانە، لە ڕێڕەوێکی باشدا لەلایەن منداڵانەوە بەکاردەهێنرێت چونکە تایبەت بە چینی منداڵانە و فەیسبووک هەوڵدەدات لایەنی ئاسایش و چوارچێوەی گفتوگۆ بپارێزێت بۆ ئەوەی بە ئاسایی گفتوگۆ لەگەڵ خێزان و هاوڕێ بکرێت.\nئەوەی لە مێسنجەری منداڵان چاوەڕوانی دەکەیت ڕووکارێکی جیاوازە بە ڕەنگی جۆراوجۆر. بە تەواوی دەتوانیت گفتوگۆی وێنە و نوسین و پاشان پەیوەندی ڤیدیۆیی بە کۆمەڵ ئەنجام بدەیت، لەگەڵ بوونی چەند (وێنەیەکی پێوەکراوی خەندەکان هاوشێوەی سناپچات) بۆ منداڵان. هەروەها بە بوونی وێنەی جووڵاو و چوارچێوەی وێنە و پێوەکراو و ماسک و ئامڕازەکانی کێشان لەسەر وێنە بۆ منداڵان دەبێتە باشترین ئامڕاز، بۆ پەیوەندیی کردن بە دایک و باوک و هاوڕێکانیان.\nله باشترین تایبەتمەندییەکانی ئەم ئەپە چۆنیەتی شێوازی پەیوەندیی کردنی کەسانی ترە بە منداڵەکەت، ئەوەش ئەوەیە پەسەندکردنی هەموو ئەو کەسانەی کە دەیانەوێت پەیوەندی بە منداڵەکەتەوە بکەن بەهۆی هەژمارەکەی تۆوەیە و بەم هۆکارەش سەرپشک دەبیت لە پەسەندکردنی کەسانی ناسراو بۆ پەیوەندییگرتن بە منداڵەکەتەوە، ئەمەش باشترین کارە بۆ ئەوەی منداڵەکەت تووشی کەسانی خراپ نەبێت.


ئوبونتو و ویندۆز | kurditgroup\nئوبونتو و ویندۆز\nکۆمپیوتەرێکی Sony Vaio م هەس ویندۆزی ٧ یش و ئوبونتوشم لەسەر دامەزراندووە کە ویندۆز سەرەکیە و لە دیسکی C دایە، ئوبونتوی داماویش لە دیسکی H دایە. ئەم دوو دیسکانە قەبارەیان بەقەد یەکترە. من لێرەدا دوو کێشەم هەیە:\n١. نزیکی ٩ گیگابایت بە سەربەستی ماوەتەوە نە ئەوەیە بتوانم بیکەمە دیسکێکئ سەربەخۆ نەئەوەشە بتوانم بیخەمە سەر یەکێک لەو دوو دیسکانەی تر.\n٢. کە لە ویندۆزدام ئەو دیسکی H ە ی کە ئوبونتوی لەسەرە قەبارەکەی بەڕاستی دەردەکەوێت ٢٣٠ گیگا بەڵام کە دەچمە ئوبونتو ئەڵێ نەخێر ئەم دیسکەی تۆ تەنها ٨٤ گیگایە ئەویش ٦٦ گیگای بوخچەیە کە هی ئوبونتو نیە و تەنها ١٨ گیگا بۆ من مایەوە، کەواتە بەشی من ناکات و من ناتوانم خۆم هەڵکشێنم بۆ ئوبونتوی 12.04.\nدەبێت قەبارەی دیسک لە ئوبونتوش بە دروستی دەربکەوێت.\nلە ئوبونتو Disk Utility بکەوە لەوێ دەتوانی قەبارە و چۆنیەتی دابەشبوونی دیسک ببینی. هەر لەوێش دەتوانی ئەو بەشە واتە ئەو 8.45 ـە mount بکەی.\nبۆ وەڵامی ئەم پرسیارەش کە چۆن قەبارەی ئەو بەشە گەورە دەکەی کە ئوبونتوی لەسەر دامەزراوە.\nبۆ ئەوەی بتوانی دەستکاری قەبارەی ئەو بەشە بکەی کە ئوبونتوی لەسەر دامەزراوە. دەبێت بە live cd بچیتە ژوورەوە و بە پرۆگرامی GParted Partition Editor ئەو کارەبکەی وە بەشێکی دیسکەکەت سەربەستبێت و بەشنەکرابێت.\nدەبێت زۆر ووریابیت و بزانیت چی دەکەی ئەگینا لەوانەیە هەموو زانیاریەکانت بفەوتێنی. بۆیە پێش هەر شتێک backup ی زانیاریەکانت بکە.\nمن دڵنیانیم کە ئایا دوای ئەم کردارە چی بەسەر پەڕگەکانی boot دێت من هەرگیز حاڵەتێکی لەو شێوەیەم تاقینەکردۆتەوە.\nکاک تێکۆشەر دەستخۆش بۆ ڕوونکردنەوەکانت. وەڵا برا شتەکەم قەوماند. boot ی کۆمپیوتەرەکەم تێکدا. چوومە ئوبونتو 8.45 گیگاکەم mount کرد هیچ ڕووینەدا منیش چووم delete کرد ووتم بەڵكە کە سڕیمەوە سەربەستی بکەم و بیخەمە سەر ئەوانی تر. بەڵام ئەم سڕینەوەیە ماڵی کاولکردم. دوای ئەوەی کۆمپیوتەرەکەم restart کردەوە پێی ووتم شەکرت شکاند No operating system found.\nئێستا کارم کەوتۆتە dos و Command prompt ەوە لەوێدا دەبینم هەموو پارتیشن و پەڕگە و دار و بەرد وەک خۆی ماوەتەوە بەس کێشەکە ئەوەیە boot تێکچووە یان هەر نەماوە. کەمێکی تر خەریکی دەبم بۆ recover کردنی boot یان دامەزراندنی دانەیەکی تر ئەگەر هەرنەبێت مەجبورم مام فۆرمات دەبمەوە.\nمادام بەشەکان وەک خۆی ماون, جارێ فۆرمات مەکەوە. تەنها Grub نوێبکەوە وابزانم وا چاکدەبێت. ئاسانترین ڕێگە بۆ نوێکردنەوەی Grub دووبارە دامەزراندنەوەی ئوبونتوە بە live cd.\nبەهیوام کێشەکەت چارەسەربێت.\nوەڵا برا تێکۆشەرەکەم فۆرماتم نەکرد [url=https://help.ubuntu.com/community/RecoveringUbuntuAfterInstallingWindows]Boot Repair Disk[/url] م بەکارهێنا ووتم بەڵکو بەمە چاک بێتەوە. لەسەرەتاوە کردارەکان زۆر بەباشی ڕۆیشتن هەتا ئەوەی پێشی ووتم Boot Recovery was successful بەڵام کە هەڵم کردەوە چاک نەبوو بوو. ئێستا ئەڵێت: BOOTMGR is missing هەروا خەریکم.\nیەکەم جار کە بە ویندۆز دیسکەکان درووست ئەکەیت ئەبێت هەر بە ویندۆزەکەش فۆرماتیان بکەیت، بەر لەوەی ئوبونتویان لەسەر دامەزرێنیت، ئەگینا لە ئوبونتودا ئەو دیسکە فۆرمات نەکراوانە دەرناکەون.\nزۆر ڕاستە کاک فەتاح ئەبێ هەروا بێت. لەڕاستیدا ئەو دیسکەی ئوبونتوم لەسەر دامەزراندبوو فۆرماتم نەکردبوو و خۆی لە ئەسڵا بۆ Backup م تەرخانکردبوو، هەر بێ فۆرماتکردن و هێشتا ٦٠ تا ٧٠ گیگای شتی تری تیابوو کە ئوبونتوەکەم لەسەر دابەزاند. ئەمجارەیان واناکەم. دیسکەکان بە تەواوی ڕێکدەخەم و پارتیشنی ڕێک و پێک دروستدەکەم ئەنجا ئوبونتوەکە دادەنێمەوە.\nئێستا هەرچۆنێک بێت کۆمپوتەرەکەم هێنایەوە سەرخەت. چونکە دوای ئەو پەیامەی دوایی سیدی ویندۆزەکەم خستەناوەوە و لە Cmd دا ئەمەم نووسی: Bootrec/FixBoot ئیتر بۆخۆی وەک پیاو چاک بۆوە و سیستەمە دزێوەکەی بیل گەیتس دەرکەوتەوە.\nئەگەر بتەوێت ئوبونتو و ویندۆزت بەیەکەوە هەبێت ئەوا ڕاستە دەبێت یەکەم جار ویندۆزەکە دامەزرێنی، چونکە ویندۆز سیستەمی پەڕگەکانی لینوکس ناناسێ. بەڵام بۆ ئەمەیان"ئەگینا لە ئوبونتودا ئەو دیسکە فۆرمات نەکراوانە دەرناکەون." خۆی ئەم قسەیە بە پێچەوانەوەیە. لە ئوبونتو هەموو بەشەکانی ویندۆز دەردەکەون. تەنانەت دەتوانی بەشی تریش دروست بکەی لە جۆری Fat16،Fat32,ntfs واتە بەتەواوی پشتگیریان دەکات. پشتگیری بە واتای ، دروستکردن، فۆرمات، سڕینەوە، دەستکاریکردنی قەبارە.\nکاک تێکۆشەر وابزانم مەبەست لە دەرنەکەوتن لێرەدا ئەوەیە کە mount نابن و ئەگەر سەربەست نەبن وەک ئەو حاڵەتەی من هەر ناتوانیت بەکاریشیان بێنیت. دەتوانی تەنها سەیریان بکەیت و دەستکاریشیان بکەیت. بەڵام لە ویندۆزدا ئوبونتو و بوخچە و پەڕگەکانی هەر دەرناکەون. بۆ ئەم مەبەستە پێویستیت بە بەرنامەیەکی وەکو [url=http://www.softpedia.com/get/System/File-Management/ext2explore.shtml] ext2explorer[/url] دەبێت.


زمانی تەختەیی، سیاسەت و گەنج لە دوو دۆڵی جیاوازدا ..\nرۆژنامه‌نوس و مامۆستای زانكۆ\nتۆڕە کۆمەڵایەتییەکان، بوون بە وێستگەی تەنز و گاڵتەکردن بە سیاسەت بۆ گەنجان، کە گەنجانی نەک تەنیا کۆمەڵی ئێمە، بەڵکو هەموو جیهان بە شێوەیەکی گشتی هەمان هەڵوێستیان هەیە، جگە لەوەی کە تۆڕە کۆمەڵایەتییەکان و بەکارهێنەرە گەنجەکانیان لەم سەردەمەدا تووشی دابڕانێکی کۆمەڵایەتی بوون لەگەڵ نەوەی پێش خۆیان، بەتایبەت ئەو نەوەیەی هەمان خێرایی نییە لە بەکارهێنانی تەکنەلۆژیای نوێ و تۆڕەکۆمەڵایەتییەکان.\nلە سەردەمی بەلشەویدا (یەکێتی سۆڤیەت)، زاراوەی زمانی تەختەیی (Wooden language) دەرکەوت، کە فەرەنسییەکان بەسەر گوتاری سیاسی میدیای سۆڤیەتییاندا سەپاندبوو، وەک گوزارشتێک لە چەقبەستوویی سیاسی و میدیای کۆمۆنیستیدا. بەزمانی فەرەنسی (langue de bois) زمانی تەختەیی، بە واتای زمانێکی بێ هەست و سۆز دێت، هەمان ستراتیژی دیماگۆجیەتی هەبوو، کە ستراتیژی رازیکردنی ئەوانیتر بوو بە ترساندن بیرکردنەوەی پێشوەختەی خۆیان.\nوەک جۆرج ئۆریۆل لە نووسینێکیدا ئاماژەی پێداوە، کە زمان و زاراوەکان بەهۆی داڕوخانی بیرکردنەوەوە شێواون و کاریگەری خراپیشیان لەسەر سیاسەت دروستکردووە و گوزارشت و فۆرمی زمانیی ئامادەکراوی مەبەستدار بۆ بارودۆخی نەخوازراو و واقعی تاڵ بەکاردەهێنن، ئەو زمانە تەختەییە، زاراوەی بێ رۆحن و گیانیان لەبەردا نییە بۆیە بە تەختە ناودەبرێن و دەشێت بسوتێنرێن.\nئەم فۆرمی سیاسەتکردنەی هەیە، گەنجانی هەڵوەدای جیهانی خەیاڵی و گریمانەیی تۆڕە کۆمەڵایەتییەکان کردووە، ئەو جیهانەی گرفتە کۆمەڵایەتی و رۆشنبیری و ئیتیکییەکانی کەم نین، بەڵام رەنگە بۆ گەنجان جێگرەوەی سیاسەتکردن بێت بە زمانە تەختەییەکە، لەگەڵ ئەوەی دابڕانێکی قووڵیان لە ەیوان نەوەکاندا دروستکردووە، گەیشتووە بەوەی نە گەنجان دەزانن سیاسییەکان چی دەبێژن و چییان دەوێ ، نە سیاسییەکانیش دەزانن چۆن دەستیان بە تێگەیشتنی گەنجان بگات، لەوەش زیاتر گەنجان، بە زمانی گاڵتە پێکردن و تەنزەوە لە گوتاری سیاسی و حزبەکان دەڕوانن و مامەڵەی لەگەڵدا دەکەن.\nلە دۆخی سیاسیی ئێمەدا، بەکارهێنانی زمانی تەختە لە برەو سەندندایە، زاراوە و دەستەواژەی ئامادەکراو هەن لەگەڵمان گەورەبوون و رۆژانە دەیانبیستین و دووبارە دەکرێنەوە، ئەو زاراوە و دەستەواژانە، هێند دووبارە دەکرێنە و هێند بە سیاسی و حزبی کراون، هێندە بۆ مەبەستی تایبەتی بەکاردەهێندرێن، بەداخەوە هەرە جوانەکانیان رەونەق و پیرۆزییان شێوێندراوە، لە شێوەی (پاراستنی خوێنی شەهیدان، پاراستنی دەستکەوتەکان، پاراستنی ئەزموونەکەمان، دەستی دەرەکی، خیانەت، بەکرێگیراوی بیانی، خەباتی شاخ، مەترسیەکانی سەرمان، پیرۆزییەکان، لە کەسی قبووڵ ناکەین، مەترسی تیرۆر، دەستیان دەبڕین، سەروەری و ... ) دەیان و سەدان زاراوەی دیکەی ئەرێنی و نەرێنی، کە زۆریمان بەباشی لەبەرکردووە و بەردەوام لە گوتاری سیاسی حزبەکاندا لە هەموو بۆنەیەکدا دووبارە دەبنەوە، کە زۆربەی هەرە زۆریان تەنیا بۆ ترساندن و تۆقاندن و خەڵەتاندنی خەڵکن و بەشێکن لە پروپاگەندی حزبیی بۆ هەڵبژاردن.\nلەم نێوەندەدا، سیاسییە کلاسیکییە نەریتییەکان، هەمان نەریتی کاری سیاسی دێرینیان هەیە، نایانەوێ ئاشنای گۆڕانکارییە تەکنەلۆژی و پێشکەوتنەکانی سەردەم و گەنجە بەکارهێنەرەکانیان بن، سروشتی تۆڕە کۆمەڵایەتییەکان گەنجانەیە و زۆرینەی بەکارهێنەرانی لە تەمەنی 20-35 ساڵیدان، بەدەگمەن گەنجێک ببینیت خوێنەر و بینەر و بیسەری میدیای نەریتی بێت، لەسایەی مۆبایل و تابلێتدا.\nئەوە نەوە سیاسییە باڵادەستەکانن دەبێ خۆیان لەگەڵ ئەم پێشکەوتنە تەکنەلۆژی و ئەو شێواز و بەکارهێنانەی تۆڕە کۆمەڵایەتییەکان بگونجێنن و درک بەوە بکەن، کە سەردەم سەردەمی گەنجانی سۆسیال میدیایە، نەک هیچ شتێکی تر، ئەو گەنجانەی دوو دەیەی رابردوو خوێنەری کتێب و رۆشنبیریی و سەرسامی دەستەبژێری رۆشنبیران و بیرمەندان بوون، ئێستا تەواو جیاوازن و نەوەیەکی جیهانین، ئەگەر بە ناوەررۆک و دونیابینیش نەبێت، ئەوا لە فۆرم و روخساردا لەو شێوەیەن، چونکە گەنجانی ئەم سەردەمە لۆژیکی و کردەیین، کە بەوپەڕی ئازادی و سەربەخۆیی و لەخۆوەیی گوزارشت لە بۆچوونەکانی و ویستەکانی دەکات، ئەو دابڕانە بە شێوەیەکە، دەستەبژێری سیاسی قورسایی کاری سیاسی لە میدیای تەقلیدیدایە و گەنجانیش لە میدیای نوێ کە تۆڕە کۆمەڵایەتییەکانن، ئەمەش ئەو لەیەک دوور کەوتەنەوەیە وێنا دەکات، کە لەنێوان ئەو دوو نەوەیەدا هەیە.\nبە وردبوونەوە لە تۆڕە کۆمەڵایەتییەکان و چالاکییەکانی گەنجان تیایدا، بە ڕوونی دەردەکەوێت کە گەنجان سیاسەتیان تەڵاقداوە و لە کەشی گریمانەیی تۆڕە کۆمەڵایەتییەکاندا دەژین، ئەمەش بە ئاشکرا کاریگەریی لەسەر پەیوەندیی نێوان نیشتمان و گەنج و هەست و ویستی نیشتمانی ئەون هەیە لە ژینگەی کۆمەڵایەتیدا.\nئەوەی بە وردی لە پەیوەندی نێوان میدیای تەقلیدی و تۆڕە کۆمەڵایەتییەکان بڕوانێت، هەست بەوە دەکات، کە سۆسیال میدیا بووە بە وێستگەی بڵاوکردنەوەی هەموو ئەو هەست و بۆچوون و تێگەیشتنانەی لای گەنجان بە تایبەتی هەن، تا دەگات بە بڵاوکردنەوەی هەواڵی دروست و ساختە و راست و هەڵبەستراو و شیاو و نەشیاو، هەندێجاریش بڵاوکردنەوەی بابەتی نابابەتی نابەرپرس بە زمانێکی زبری داماڵراو لە بەها نیشتمانی و کۆمەڵایەتییەکان، هەندێجاریش هەرچی رق و قینەی دڵڕەقانەی نەخوازراو هەیە بڵاو دەکرێنەوە، ئەمانە هەموو ژینگەیەکیان خوڵقاندووە، ئاستی متمانە کردن بە هەواڵ و بابەتەکانی تۆڕە کۆمەڵایەتییەکان دەگاتە نزمترین ئاستی.\nئەمڕۆ گوتاری رق لێبوونەوە و گوتاری توندوتیژی لە تۆڕە کۆمەڵایەتییەکاندا پەرەی سەندووە، ئەو بێ متمانەییەی لە نێوان دەسەڵات و گەنجان دروستبووە، زیاتر برەو بەو جۆرە گوتارە دەدات، لەگەڵێشیدا بەشێک لە هێز و کەسایەتییە سیاسییەکان گۆمی ئەو جۆرە گوتارەیان بە هەڵڕشتنی پارەی زۆر و کڕینی کەسانی شارەزا لە بەکارهێنانی تۆڕە کۆمەڵایەتییەکان و پاشان سپۆنسەر کردنی گوتارەکانیان خەرج دەکەن و پانتایی دووری نێوان پەیوەندییە کۆمەڵایەتییەکان و نەوەکان و تێگەیشتنەکان زیاتر دەکەن و لەو ئاوە شێلوەدا مەلە دەکەن، بەبێ ئەوەی گوێ بەو کارەساتە بدەن کە لەدوای خۆیان بۆ کۆمەڵی ئێمەی بەجێدێڵن و ئاستی خۆشەویستی و بەرپرسیارێتی نیشتمانی لای ئەو نەوەیە دادەبەزێنن.\n271 جار خوێندراوەتەوە\nگۆڕان تاوانبار نییە


سەرۆكی هەرێمی كوردستان و نوێنەری تایبەتی سكرتێری گشتیی یوئێن، قۆناغی نەینەوای پاش داعشیان خستە بەر باسەوە\nMON, 13 MAR 2017 13:02 | KDP.info\nهەولێر-KDP.info- سەرۆكی هەرێمی كوردستان و نوێنەری تایبەتی سكرتێری گشتیی یوئێن، کۆ بوونەوە و تێیدا، قۆناغەكانی ئۆپەراسیۆنی ئازادكردنی مووسڵ خرایە بەر باس و، هەردوولا بیروبۆچوونی خۆیان لەبارەی قۆناغی دوای داعش و تەحەدیاتی ئەو قۆناغە و ڕۆڵی پێكهاتەكان و حكوومەتی عێراقی و حكوومەتی هەرێم، هەروەها دابینكردنی ئاساییش و چۆنیەتیی بەڕێوەبردنی پارێزگای نەینەوا خستەڕوو.\nئەمڕۆ دووشەممە ١٣ـی ٣ـی ٢٠١٧، لە سەلاحەدین، (مەسعوود بارزانی) سەرۆكی هەرێمی كوردستان، پێشوازی لە (جان كۆبیس) نوێنەری تایبەتی سكرتێری گشتیی ڕێكخراوی نەتەوە یەكگرتووەكان لە عێراق و شاندێكی یاوەری كرد.\nلەم دیدارەدا نوێنەری تایبەتی سكرتێری گشتیی ڕێكخراوی نەتەوە یەكگرتووەكان، سوپاسی (سەرۆک بارزانی) کرد بۆ ڕەخساندنی دەرفەتی دیدارەکە و بەبۆنەی سەرکەوتنەکانی هێزی پێشمەرگە و تێکشکاندنی تیرۆیستان، پیرۆزبایی لە (سەرۆک بارزانی) و خەڵکی کوردستان کرد. هەروەها بە بۆنەی جەژنی نەورۆزەوە پیرۆزبایی خۆی بە (سەرۆک بارزانی) راگەیاند.\nلە دیدارەکەدا قۆناغەكانی ئۆپەراسیۆنی ئازادكردنی مووسڵ خرایە بەر باس و، هەردوولا بیروبۆچوونی خۆیان لەبارەی قۆناغی دوای داعش و تەحەدیاتی ئەو قۆناغە و ڕۆڵی پێكهاتەكان و حكوومەتی عێراقی و حكوومەتی هەرێم، هەروەها دابینكردنی ئاساییش و چۆنیەتیی بەڕێوەبردنی پارێزگای نەینەوا خستەڕوو و، شاندی میوان ئامادەیی ڕێکخراوی نەتەوە یەکگرتووەکانی بۆ پێشکەشکردنی هاوکاری لەو بارەیەوە دەربڕی.\nلەو كۆبوونەوەکەدا شاندی میوان هەماهەنگیی نێوان هێزی پێشمەرگە و سوپای عێراقی لە ئۆپەراسیۆنی ئازادکردنی مووسڵ بەرز نرخاند و بە هۆکاری سەرەکیی سەرکەوتنی ئۆپەراسیۆنەکەی لەقەڵەم دا، بەردەوامبوونی ئەو هەماهەنگییەیان بە پێویست زانی.\nپەیوەندییەكانی نێوان هەرێم و بەغدا و بارودۆخی ئەمنی و سیاسیی ناوچەكە تەوەرێكی دیكەی ئەو دیدارە بوو.


شیوعیەت لە مردن بە هێز ترە و لە دارى سێدارە بڵند ترە - فەهد (1934- 1949)\nکاتێک ململانێى هێزە زەبەللاحە داگیرکەرەکانى عێراق بە تێکشکاندنى ئیمپڕاتۆریەتى پیاوە نەخۆشەکە ( عوسمانیەکان ) و سەرکەوتنى ئینگلیزەکان بە لا دا کەوت ، کۆمەڵگاى فیوداڵى عێراقى هەنگاوێکى تر بەرەو پێش چوو ، سەربارى ململانێى نێوان جوتیار و دەرەبەگ ئینجا کۆچى بەرچاوى جوتیارانى لادێ بەرە و شار لە دەستى ستەمى دەرەبەگایەتى و بۆ پەیدا کردنى بژێوى زیاتر برەوى سەند ، چونکە هاتنى ئینگلیزەکان تەماحى سامانە سرووشتییەکانى ژێر خاکى عێراقى لە هەناوى خۆى دا حەشار دابوو ، پێش خستنى کەرتى پیشەسازى نەوت گرنگى و بایەخى پێدرا و بۆ ئەم مەبەستەش پرۆژەى هەڵێنجانى نەوت کەوتە وارى جێبەجێ کردنەوە ، دیارە وێڕاى هێنانى دەستى کار لە گەڵ خۆیان دا بەڵام هێشتا ئینگلیزەکان پێویستییان بە وە گەڕ خستنى دەستى کارى ناوخۆى عێراق هەبوو ، ئەمەش ڕێگە خۆشکەر بوو بۆ ئەوەى جوتیارە هەژارەکان ڕوو لە شار بکەن و ئەو بۆشاییەى پێویستیى دەستى کارى ئینگلیزەکان پڕ بکەنەوە لە پێناوى پەیدا کردنى کار و دابین کردنى بژێوى ماڵ و مناڵیان ، وە نەبێ بەر لەوە دەستى کار لە شارەکان دا بوونى نەبووبێ بەڵام ئەو پرۆژانەى لە سەر دەستى ئینگلیزەکان هاتبوونە بوون جگە لەوەى پێویستیى زۆریان بە دەستى کار هەبوو لە هەمان کاتیش دا گەڕان وە دووى کرێ دەستى کرێکاران فاکتەر بوون بۆ ئەوەى ئەو جوتیارانەى ڕوویان لە شار ئەکرد بۆ قازانجى خۆیان بە کاریان بخەن ، هاتنى یەکێک لە گەورە زلهێزەکانى ئیمپریالیزمى جیهانى بۆ ناوچەکە و هەوڵ دان بۆ کۆکردنەوەى قازانج و سەرمایەى زیاتر دەستیانى واڵا کرد بوو تا بکرێت پەرە بە پرۆژە ئابورییەکانى خۆیان بدەن .\nگەڕان و دۆزینەوە و هەڵکەندنى بیر و دەرهێنان و گواستنەوە و ناردنى نەوت بۆ دەرەوە پرۆژەگەلێکى زەوەند و پێداویستییەکى زۆرى بە دەستى کرێکار هەبوو . جگە لە کار کردن لە بوارى نەوت دا لە هەمان کات دا گرنگى و بایەخى دروست کردنى پرۆژەى هێڵى شەمەندەفەر بۆ گواستنەوەى پێداویستیى پرۆژە نەوتییەکان ڕۆڵى بەر چاوى گێڕا لە فراوان کردنەوەى پێگەى چینى کرێکار لە ووڵات دا ، هەروەها بە کار خستنى کرێکار لە بەندەرەکان دا بۆ هەناردە کردنى نەوتى دزراو بە ڕێگاى دەریاوە بایەخى لەوانى دى کەمتر نەبوو لەو بوارەدا ، کە واتە ئەتوانین بڵێن لە دایک بوونى چینى کرێکار لە مناڵدانى کەرتى پیشەسازى نەوتەوە بە تەواوى گەشەى سەند ، هەرچەندە ڕیشەى پەیدا بوونى کرێکار مێژوویەکى لەوە و بەر ترى هەیەو بە چەند دەیەیەک پێش تر بازرگانى هەناردنە دەرەوەى کەل و پەل و دەغڵ و دان و خورى و خورما و بەرهەمە خۆماڵییەکان جووڵەى خستبووە بازرگانى عێراقەوە کە ئەمانەش لە لایەن کۆمپانیاکانەوە بە هێزى بازووى کرێکارانەوە بە ڕێوە ئەبران لە لایەکەوە و لە لایەکى تریشەوە بایەخ دان بە ڕاکێشانى هێڵى ئاسنین لە عێراق دا و سوود وەرگرتن لێى بۆ گواستنەوەى کەل و پەلى جەنگى لە لایەن کۆمپانیا بیانییەکانەوە لە پێشوو تر و لە دەمە دەمى هەڵگیرسانى جەنگى جیهانى یەکەم ڕۆڵى خۆى گێڕاوە لە نەش و نماى چینى کرێکار لە ووڵات دا بەڵام لە دواى پیشەسازى بەرهەمە نەوتییەکانەوە ململانێى چینایەتى نێوان کرێکار و سەرمایەدارى بیانى شکڵگیر تر بوو ، و قەڵشتى نێوان چەوساوە و چەوسێنەرانى فراوان تر کردەوە .\nبەپێى پێگەى کار و فرۆشتنى ڕاستەوخۆى هێزى کارى ڕۆژانە و چەوساندنەوەى بەردەوام ، کرێکار چینێکى شۆڕشگێڕى پێشکەوتووخوازە و وا ئەکات زوو دەرک بە ستەمى چینایەتى بکات و لە بەرهەمى ڕەنج و بازووى بپرسێتەوە ، هەر ئەمەشە هانى ئەدات بۆ خۆ ڕێکخستن و خۆ تەیار کردن و هاتنە مەیدان بە ئایدیۆلۆژیایەک کە لە ئاستى بە پیرەوە هاتنى داوا و خواستە ڕەواکانیان دا بێت ، بۆیە حیزبى شیوعى لە سەرەتاى سەرهەڵدان و دروست بوونى لە لایەن کۆمەڵێک لاوى ڕۆشنبیرى شۆڕشگێڕەوە توانیویانە خۆ بخزێننە ئەو نێوەندەوە و کاریگەرییان لە سەر دابنێن و بیانهێننە ڕیزەکانى خۆیانەوە و بۆ خەبات و داکۆکى لە مافەکانیان جۆشیان بدەن ، ئەوانیش وەکو حیزبێکى پێشەنگ لێى بڕوانن بۆ دەستەبەر کردنى مافەکانیان و بنیات نانى ژیانێکى خۆش و کۆمەڵگایەکى یەکسان و بێ چین و چەوساندنەوە .\nهاوڕێ ( فەهد ) کە یەکێک لە لاوە مارکسییەکانى کۆتایى ساڵانى بیستەکانى سەدەى ڕابردوو و یەکێک لە دامەزرێنەرانى حیزبى شیوعى و یەکەم سکرتێرى حیزبەکە و یەکەم سەرکردەى شەهید بوو ، ئەتوانین بە ڕێبەرى سەرەکى و فاکتەرى بنەڕەتى بزاڤى کۆمۆنیستى بە ئەژمارى بهێنین کە ڕۆڵێکى کارا و بەر چاوى گێڕاوە لە گەشە سەندنى بیرى مارکسیزم – لینینیزم لە کۆمەڵگاى عێراقى دا و لەو پێناوەش دا گیانى خۆى بەخشى و ئاڵاکەى بە شەکاوەیى بۆ تێکۆشەرانى دواى خۆى جێهێشت ، گەر چى هاوشانى هاوڕێ ( فەهد ) کەسایەتى ڕۆشنبیر و شۆڕشگێڕى بە تواناى تر هەبوون بەڵام ئەستێرەى فەهد لەوانى دى درەوشاوە تر کەوتە ئاسمانى سیاسى و حیزبى ئەو دەمەوە . چونکە فەهد لە هەمووان سەرسەخت و غەمخۆر تر بوو لە بیر کردنەوە بۆ پێکهێنانى حیزبێکى مارکسى لینینى لە تەرزى حیزبى شیوعى و بۆ ئەم مەبەستە تواناکانى خۆى لە تەواوى کەناڵە جیا جیاکانەوە خستە گەڕ و پەیوەندى توند و تۆڵى لە گەڵ ئەوانە دا بەست کە بەم ئاراستەیە بیر ئەکەنەوە تا لە کۆتایى دا حیزبێکیان بە ناوى ( لیژنەى قەڵاچۆى ئیستیعمار و ئیستیسمار ) دروست کرد و لە دوایى دا ناوەکەیان بە حیزبى شیوعى عێراق گۆڕى .\nدامەزراندنى حیزبى شیوعى بەرهەمى تێکەڵەیەکى هزرى لینینى پێشکەوتوو خواز و کردەوەى شۆڕشگێڕانەى ڕۆشنبیرە شۆڕشگێڕەکان و زەحمەتکێشانى یاخى لە ستەمى چینایەتى بوو کە لە سەرتاپاى عێراق دا ڕەگى داکوتا ، هەرچەندە بارى نەتەوایەتى و ئایینى پێکهاتەى کۆمەڵگاى عێراق جیاواز بوو کە لە ئیسلام و مەسیحى و جولەکە و عەرەب و کورد و تورکمان و -- - تێدا بوو بەڵام حیزبى شیوعى و ڕێکخستنە نهێنییەکانى بە زوویى پەل و پۆیان لە ناویان دا داکوتا لە بەر ئەوەى لە ئاستى داخوازییەکانى خۆیان دا ئەیان بینییەوە ، وێڕاى ئەوەى چەندین حیزبى دیکە لە گۆڕەپانەکە دا هەبوون ، لە ماوەیەکى کورت دا لە سەر دەستى فەهد حیزبى شیوعى بوو بە ژمارەیەکى کاریگەرى نێو هاوکێشە سیاسییەکانى عێراق و ڕۆڵێکى بەر چاوى بینى لە هوشیار کردنەوەى کرێکاران و جوتیاران و سەرجەم چینە بەشمەینەتەکانى عێراق و خەباتى چینایەتى ئاوێتەى خەباتى ڕزگارى نیشتمانى کرد کە ئەمە بووە مایەى ئەوەى خەڵکانێکى زۆرى نیشتمانپەروەریش ڕووى لێ بکەن و لە ڕیزى ئەو حیزبە دا پەرە بە خەبات بدەن .\nبەڕەنگار بوونەوەى پیلانەکانى ئیمپریالیزم و نۆکەرانى ئینگلیز و حکومەتە داتاشراوەکانى لە عێراق دا و ئاشکرا کردن و ڕیسوا کردنیان و ڕێگە پیشان دانى چینى زەحمەتکێش لە بەرگرى کردن لە مافە زەوت کراوەکانیان و جۆش دانى خەبات و ناڕەزایەتى دەر بڕین و مان گرتن و خۆپیشان دانەکان لەو سەر و بەندە دا هەمووى لە ئەستۆى حیزبى شیوعى ئەبینرایەوە بۆیە دواى دەیەیەک لە تەمەنى بووە ئامانجى زەبرى دوژمنەکانى و بە سەدانیان تووشى گرتن و ڕاوەدوونان و دوور خستنە و دەست بە سەر دا گرتن و هەڕەشە و چاو ترساندن کران ، بەڵام ئەم سیاسەتى ترس و تۆقاندنە تۆزقاڵێک لە وورەى شیوعییەکانى کەم ناکردەوە بەڵکو بە پێچەوانەوە هاندەر بوو بۆ ئەوەى زیاتر پەرە بە چالاکى و ڕاگەیاندنى پەیامى سیاسى و حیزبى و ڕێکخستنى خۆیان بدەن و بەمە هێندەى تر ڕەگیان لە ناو خەڵک دا قوڵتر دائەکوتا و زیاتر متمانەیان لاى خەڵک پەیدا ئەکرد بۆیە تا دەهات پێگەى جەماوەرى و ڕێکخستنەکانیان تۆکمە و فراوان تر ئەبووەوە ، تا دوژمنەکانى ناچار بوون پەنا وە بەر سیاسەتى گرتنى درێژ ماوە و کوشتن ببەن بە تایبەتى دواى مانگرتنە مێژووییە پڕ لە سەروەرییەکەى گاوور باغى لە کۆمپانیاى نەوتى کەرکوک کە دەسەڵاتداران بە زەبرى ئاگرى چەک وەڵامى داواى کرێکارانى مانگرتوویان دایەوە و 13 کرێکاریان خڵتانى خوێن و شەهید کرد ، لە دواى ئەوەشەوە شاڵاوى فراوانى گرتن دەستى پێ کرد و زەبرێکى گەورەیان لە ناوەندى بڕیار و داڕێژەرانى سیاسەتى حیزبى شیوعى دا بە گرتن و زیندانى کردنى دەیان ئەندامى سەرکردایەتى حیزبەکە و لە نێویشیان دا هاوڕێ فەهدى دامەزرێنەر و سکرتێرى یەکەمى کۆمیتەى ناوەندى کە فەرمانى لە سێدارەدانیان بۆ دەر کرد ، بەڵام هەندێک سەرشۆڕى نێو ڕیزەکانى سەرکردایەتى مالیک سەیف ئاسا کە سازشى لە گەڵ دەزگا پۆلیسییەکان دا کرد و لە دوایى دا بووە دوژمنێکى سەرسەختى شیوعیەکان و نۆکەرێکى گوێ ڕایەڵى دوژمنانى شیوعیەت ، بە پێچەوانەوە فەهد بەوپەڕى خۆڕاگرییەوە لە هەمبەر بڕیارى لە سێدارەدانەکەى دا وەستایەوە و زۆر بێ منەتانە لە نێو زیندانەوە سەرپەرشتى کار و بارى حیزبى ئەکرد و ڕێکخستن و سیاسەتى حیزبەکەى بەڕێوە ئەبرد ، لە باجى ئەم هەڵوێستە قارەمانانەیەى دا دواى ئەوەى دوژمنان بڕیارى سێدارەیان لە سەرى ڕاگرتبوو دووبارە بە بڕیارە شوومەکەى خۆیان دا چوونەوە و لە شوباتى 1949 دا لە ئاکامى دان نانى مالک سەیف بە سەرکردایەتى کردنى لە زیندانەوەى حیزب لە لایەن فەهدەوە فەرمانى سێدارەکەیان دەرهەق بەو قارەمانە جێبەجێ کرد و هاوڕێ فەهد و هەردوو ئەندامانى مەکتەبى سیاسى هاوڕییان حازم و ساڕمیان لە قەنارە دا و شەهیدیان کردن ، ئەمە سەرەتاى گەورە ترین شکستى ڕێکخستن بوو کە دووچارى حیزبى شیوعى هات و لەو ڕووداوە کەمەر شکێنە بە دواوە ڕێکخستنەکانى حیزب بەرەو سەرگەردانى و شێواوى چوو چونکە جگە لەوەى ئەو سێ تێکۆشەرەى داینەمۆى کار و بارى حیزب و ئاراستەکەرانى سیاسەتەکەى بوون ، دەیان هاوڕێى ترى حیزبەکە فەرمانى زیندانى کردنیان دەرچوو کە ئەمەش بووە مایەى دروست بوونى بۆشایى و کەلێنى گەورە لە جەستەى حیزب دا و بەم سۆنگەیەوە جڵەوى حیزب کەوتە دەستى کەسانێکى نە شارەزا لە ڕووى ڕێکخستن و نا کامڵ لە ڕووى فکر و نە ناسراو لە سەر شانۆى سیاسى ، ((لە حوزەیرانى 1949 عەلى بەرزنجى هات بۆ لام و نامەیەکى داخراوى پێ بوو کە بۆ من ناردبوویان خوێندمەوە : بەرپرسى یەکەم لە ناوەندى سەرکردایەتى حەمید عوسمان گیراوە ، کە پێشتر پێى ڕاگەیاندبووین ئاگادارى بەرپرسى سلێمانى بکەین لە کاتى گیرانى دا ئەو بەرەو بەغدا بێت ، کە واتە پێویست بوو لە سەرم بچم بۆ پایتەخت و ببم بە سکرتێرى حیزب - - - یادەوەرییەکانى بەهاددین نورى )) ، ئەمە ڕاستى نیشان دانى ئەو دۆخەیە کە حیزبى تێ کەوتبوو کە بە نامەیەک هاوڕێیەک لە سلێمانییەوە بانگ بکرێت بۆ پایتەخت و بچێتە سەر خوانى بەرپرسى یەکەمى حیزب کە پێم وایە لەو کاتە دا تەمەنى نەگەییشتبووە 25 ساڵ لە لایەک و لە لایەکى ترەوە قەوارەى زەبرى دوژمن و ئاسەوارەکەى لە سەر جەستەى حیزب دەر ئەخات ، شەهید کردنى فەهد و هاوڕێکانى برینێکى هێندە بە سوێ بوو لە هەموو تەمەنى حیزبى شیوعى دا ساڕێژ نەبووەوە .\nدادگاى عێراقى داواى لە فەهد کرد ناوى ئەندامانى کۆمیتەى ناوەندییان بۆ ئاشکرا بکات بەڵام لە وەڵام دا پێى ووتن : حیزب متمانەى خۆى بە من بەخشیوە تا نهێنییەکانى بپارێزم بۆیە پێویستە لە سەرم لە ئاستى ئەو متمانەیەدا بم ، دوایى دادگا پرسیارى ئاراستە کرد :\n- ئێوە لافى نیشتمانپەروەرى لێ ئەدەن و دژایەتى ئیستیعمار ئەکەن و لە بەرژەوەندى جەماوەرى گەل کار ئەکەن ، ئەى بۆچى بە نهێنى کار ئەکەن ؟\nفەهد : ئێمە ئامانج و پرەنسیپەکانمان بە ئاشکرا بڵاو ئەکەینەوە بەڵام ڕێکخستنەکانمان نهێنى یە تا پارێزرا و بەردەوام بن لە ڕاپەڕاندنى ئەرکەکانیان ، هەروەها ڕایگەیاند و ووتى : نیشتمانپەروەر بووم بەر لەوەى ببم بە شیوعى ، کاتێک کە بووم بە شیوعى هەستم بە بەرپرسیارێتى گەورە تر کرد بەرامبەر بە گەل و نیشتمانەکەم .\nهاوڕێ ( حازم ) یش نەترسانە لە بەرامبەر دادگا و ڕۆژنامەنووس و ئامادەبووان دا داکۆکى لەو ئامانجانەى حیزب کرد کە بڕیارى لە سەر درابوو.\nقۆناغى بووژانەوە. 1949 – 1958\nڕێکخستنەکانى حزب بەهێز بکەن، ڕێکخستنەکانى بزووتنەوەى نیشتمانى بە هێز بکەن - فەهد\nئەو نسکۆیەى تووشى حزبى شیوعى هات لە ڕووى ڕێکخستنەوە گەلێک کوشندە بوو بەڵام باشترین زەمینەى ڕەخساند بۆ بە جەماوەرى بوونى کە بە لێشاو کرێکار و جوتیار و پیشەگەر و ڕۆشنبیر و قوتابى و ئافرەت و کەسایەتییە نیشتمانى و هەتا ئایینییەکانیشى لە دەور کۆبوونەوە و چەندین چالاکى ناڕەزایەتى جەماوەرى سەرکردایەتى کرد و لە بەرەوەى هەموو چالاکییە سیاسییەکان ڕۆڵى کاراى ئەگێڕا ، هەروەکو مامۆستا بەهاددین نورى ئەیگێڕێتەوە کە ئەو دەمەى ڕۆڵى سکرتێرى حزبى گێڕاوە و لە زیندانى ژمارە 1 گیراوە پاسەوانێک لێى پرسیوە بۆ چى زیندانى کراوى ؟ لە وەڵام دا پێى ووتووە لە بەر ئەوەى شیوعیم ، پاسەوانەکەش لە سادەیى خۆى دا ووتوویەتى : ئەم حکومەتە زۆر سەیرە ! بۆچى خەڵکى لە سەر شیوعى بوون ئەگرێت ؟ ئەى ئەوە نیە نیوەى ئۆمەتى محەمەد شیوعین ؟ ! ئەو داکشانە ڕێکخراوەییەى دووچارى حزبى شیوعى هات هەڵکشانێکى زۆر گەورە ترى بە دواى خۆى دا هێنا و ڕۆژ لە دواى ڕۆژ بوو بوونە جێ ئومێد و متمانەى تەواوى خەڵک بەڵام ئەو بۆشاییەى لە دواى شەهید بوونى فەهد و هاوڕێکانى بە جێ ما هەتا ساڵى 1956 سەقامگیرییەکى ئەوتۆى بە خۆیەوە نەگرت و چەندین سکرتێر ئاڵ و گۆڕ بوون و هەندێکیشیان کە تووشى گرتن ئەهاتن یەکسەر چۆکیان دا ئەدا و خۆیان بە دەستەوە ئەدا و ئەبوونە پیاوى ڕژێمى پاشایەتى و نهێنییەکانى حزبیان ئاشکرا ئەکرد و ڕاوەدووى هاوڕێکانى خۆیان ئەنا و خیانەتیان ئەکرد ، لە بەر نەبوونى کەسى گۆشکراو لە ڕووى ڕێکخستن و ڕۆشنبیرى و فکرییەوە خەڵکى ناشایستەى ئەوتۆ ڕۆڵى جێگاکەى هاوڕێ فەهدیان یارى ئەکرد هەندێکیان وەکو کوردەوارى خۆمان ئەڵێن – لە جێى شێران ڕێوى ئەیکرد گێران – وا بوون لە گەڵ هەموو ئەمانەش دا خەڵک پەیتا پەیتا ئەچوونە ڕیزى حزبەکەوە و پایەکانیان لە مەیدانى سیاسى عێراق دا تۆکمە ئەکرد ، بە بێ لە بەر چاو گرتنى ئاستى ئەوانەى سەرکردایەتى حزب و سەرپەرشتى ڕێکخستنەکانیان ئەکرد کە هەندێکیان شایستەى ئەوە نەبوون تەنانەت ئەندامیش بن لە حزبێکى بەو ناوە ، لە دواى کارەساتى شاڵاوى دڕندانەى ڕژێمى پاشایەتى گوێ لە مستى ئیستیعمارى ئینگلیزى زەمینە لە بار بوو بۆ ئەوەى کەسانێک دزە بکەنە ناوەندى بڕیار کە ببنە کۆسپ لە بەرەو پێش بردنى حزب بە ئاقارى ئەرکى ڕاستەقینەى خۆى و سەرکردایەتى شۆڕشگێڕانەى خەڵکى گڕ گرتوو ، ئەمەش بووە هەوێنى دروست بوونى ململانێى نێو حزب و چەکەرە کردنى باڵێکى نامۆ بە ئاراستە گشتییەکانى ، بەڵام هەرگیز ڕێگر نەبوو لە هەڵچوونى جەماوەرى و بێزار و ستەمدیدە و بەربەرەکانى کردنى سیاسەتى کۆنەپەرستانەى دەسەڵات کە زنجیرە مانگرتن و خۆپیشان دان و ڕاپەڕینەکان گەواهى مێژوویى ئەو ڕاستییەن ، بۆ نمونە : کاتێک قوتابیانى کۆلێژى دەرمانسازى و کیمیاگەرى و وێژە و یاسا و پەروەردە مانیان گرت و دواى دانوستان لە گەڵ بەڕێوەبەرایەتى و ڕاگرى کۆلێژەکان بە سەرکەوتنى قوتابیان کۆتایى هات و پاشان لە کردەیەکى پیلانگێڕى دا هێرش کرایە سەر ڕێکخەرانى مانگرتنەکان و برینداریان کردن ئەمە بووە مایەى زیاتر هەڵچوونى کەف و کوڵى قوتابیان و گەشە سەندنى گیانى بە ڕەنگاریى و لە دوایى دا خۆپیشاندانێکى گەورەى لێ کەوتەوە و شەقامەکانى بەغداى پایتەختى هەژاند و ڕۆژانى دوایى تر تەشەنەى سەند و لە 20 تشرینى دووەم دا بڵێسەى زیادى کرد و ڕۆژانى دوا تریش بەردەوام بوو ، شایەنى باسە یەکێتى گشتى قوتابیانى سەر بە حزبى شیوعى ڕۆڵى سەرەکى و داڕێژەرى هەبوو لەم هەنگاوە پڕ حەماسەت و شۆڕشگێڕانەیە ، ئەم ڕابوون و بە گژ دا چوونەوەیە کونجى زیندانەکانیشى گرتەوە و لە وێوەش دەنگى ناڕەزایەتى بەرز بووەوە ، جێگەى ئاماژە پێدانە کە لەو سەر و بەندەدا هاوڕێ بەهاددین نورى سکرتێرى حزب بوو و لە سەردەمى بەرپرسیارێتى ئەو دا حزبى شیوعى بۆ یەکەم جار و یەکەم حزب بوو بە ڕاشکاوانە تر دروشمى مافى چارەى خۆنووسین بە مافى جیابوونەوە و دەوڵەتى سەربەخۆشەوە بەرز کردەوە ، چونکە لەوە پێشیش لە ساڵى 1945 دا هاوڕێ فەهد لە ووتارێکى دا نووسیبووى ((مافى چارەنووسى هەموو گەل و نەتەوەیەک لە پرەنسیپە بنەڕەتییەکانى حزبە شیوعییەکانە لە سەرتاپاى جیهان و لە نێو ئەوانیش دا حزبى شیوعى عێراق ، حزبمان تێ ئەکۆشێت لە پێناوى گشت ئازادییە نیشتمانییەکان و بەرژەوەندییەکانى جەماوەرى زەحمەتکێش - - - و بەمە ڕیکخراوە دیموکراسییە پێویستەکان مسۆگەر ئەکات بۆ گەلى کورد و جەماوەرە زەحمەتکێشەکەى کە بتوانێت ڕاى خۆى بەیان بکات لە بار و دۆخێک دا گونجاو بێت بۆ گەلى کورد بە مانەوەى ئارەزوو مەندانە یان جیا بوونەوە بۆ بەرژەوەندى جەماوەرە زەحمەتکێشەکەى بۆ گەلى کورد.\nنکوڵى لەوە ناکرێت کە شیوعییەکان لە زیندانیش دا سەر قافڵەى بەڕەنگار بوونەوەى ستەمەکانى ڕژێم بوون بە یاداشت پێشکەش کردن و ناڕەزایەتى دەر بڕین و مان گرتن پەیامى خۆیان بە دەسەڵاتداران ئەگەیاند کە لە بەرامبەر دا ئەشکەنجە ئەدران و دوور ئەخرانەوە بۆ زیندانى دوورە دەست و بێبەش لە سادە ترین مافى ئینسانى ، هەر وەکو : مانگرتنى زیندانییەکان لە خواردن لە بەندیخانەى نوگرە سەلمان و ناڕەزایەتى و خۆپیشان دان لە بەندیخانەکانى بەغدا و کوت و بەعقوبە و بەدرە و شوعەیبە و - - - کە پڕ بوون لە شیوعى و نیشتمانپەروەران و دەسەڵاتدارانى کۆنەپەرست بە لایەنگرانى زایۆنیست و خاوەن پرەنسیپى ڕووخێنەر ناوى ئەبردن و چەند جارێک قەسابخانەى خوێناوى لە ناو زیندانەکان دا لە دژیان بەرپا ئەکرا هەروەکو قەسابخانەکەى بەندیخانەى بەغدا لە ساڵى 1953 کە 8 شەهید و نزیکەى 90 بریندارى لێ کەوتەوە ، و لە بەندیخانەى کوت لە بەرامبەر ئەو ڕەفتارە دژە مرۆیى یەى دەرهەق هاوڕێکانیان پیادە کرا یاداشتنامەیەکى ناڕەزایەتییان بە واژۆى 121 زیندانى دایە کار بەدەستانى زیندان و لە هەمبەر ئەم کۆ دەنگییەى زیندانییەکان بەڕێوەبەرانى بەندیخانەکە هەستان بە لێکۆڵینەوە لە ڕێکخەرانى ئەم کارە بەڵام زیندانییەکان ملکەچیان نەبوون و مانگرتنیان لە خواردن ڕاگەیاند و پۆلیسیش بەندیخانەکەى ئابڵوقە دا و بە چەکى ڕەشاش و مەتەرێزەوە چوار دەوریان گرتن و لە گەڵ ئەوەش دا بەیانى جاڕس کەر بە ناوى بەڕێوەبەرى بەندیخانەکەوە لە بڵند گۆوە ئەخوێنرایەوە و هاواریان ئەکرد : ئەى برایانى جولەکە ، ئەى برایانى حسقیل قۆجمان و مۆشى قۆجمان - - - هتد ، حسقیل و مۆشى دوو تێکۆشەرى ئایین جولەکەى شیوعى برا بوون و لە گەڵ هاوڕێ فەهد دا گیرا بوون و حوکمى تاهەتایى یان بە سەر دا سەپێنرا بوو ، مەبەستیشیان لەم کارە شێواندنى ڕاستییەکان و تاوانبار کردنى شیوعییەکان و بەستنەوەى حزبى شیوعى بوو بە بزووتنەوەى زایۆنیستییەوە ، بەڵام ئاگاهى خەڵکەکە ئەو سنورەى بەزاند بوو بەو درۆ و بوختانانە بڕوا بهێنن ، پاشان مۆشى بە دەستى تاهیر زوبێدى بەرێوەبەرى گشتیى بەندیخانەکان شەهید کرا و هەر لە کوت دا بە خاک سپێردرا و حسقیلیش ناردنى بۆ ئیسرائیل لە لایەن جەلادەکانەوە ڕەت کردەوە و بە تۆبزى سوارى فڕۆکەیان کرد و ناردیان بۆ قوبرس و لەوێوەش ڕووى لە لەندەن کرد ، لە شەوى 3 ى ئەیلولى 1953 لە لایەن دەسەڵات بە دەستانەوە بە ئاگرى چەک وەڵامى زیندانییەکان درایەوە و لە ئاکامى ئاوڕشێنى گوللەى پۆلیس لە کۆى 121 زیندانییەکان 10 کەسیان شەهید و 92 ى تریشیان بریندار بوون ، لە دواى ئەم کردە خوێناوییە پیاوانى ڕژێم بەیاننامەیەکیان دەر کرد و پەنجەى تاوانیان خستە ئەستۆى شیوعییە زیندانییەکان و ناوى مۆشى مەناحیم قۆجمان و حسقیل مەناحیم قۆجمان و محەمەد ڕازى شبر و ئەکرەم حوسێن و محەمەد عەبدوللەتیفیان بە دواى یەک دا پۆلێن کرد وخستیانە ناو بەیاننامە گوماناوى و بوختان ئامێزە نا بەجێکانى خۆیانەوە . ئەمەو جگە لە مانگرتنى کرێکارانى نەوتى بەسڕە و ڕاپەڕینى 1956 و چەندین بەرخودانى تر کە شیوعییەکان بۆ وەدەست هێنانى مافى زەوت کراویان ڕێبەرایەتى ئەکرد و بە گژ دەسەڵاتداران دا ئەچوونەوە بێ سڵ کردنەوە لە زەبرى دوژمن .\nئەوەى نیگەرانیى لاى هەوادارانى حزب دروست کردبوو ، لێک دابڕان و بۆچوونى جیاواز و لێکترازانى زریزەى ڕێکخستنەکان و جیابوونەوە بوو کە ئاسەوارێکى نەرێنى خراپى بە سەر جەستەى حزبەوە جێهێشتبوو ، حزبى گەل بە سەرۆکایەتى عەزیز شەریف و کارگەران بە سەرۆکایەتى شەهید جەمال حەیدەرى بە هاوکارى عەزیز محەمەد و ئیبراهیم شائول و هەمزە سەلمان و عەبدولسەلام ناسڕى و یەعقوب میسرى و سەبیح میر و عەبدولڕەززاق سافى و چەندینى تر کە لە زیندان دا سەریان هەڵ دا و باڵى سەرکردایەتى بەهادین نورى یان بە چەپ و سەرکێش ناوزەد ئەکرد و لە بەرامبەر دا حزب بە سەرکردایەتى بەهادین نورى لە دەرەوەى زیندان باڵى ئاڵاى کارگەرانى بە باڵى ڕاستڕەو و هەلپەرست ناو ئەبرد ، پێم وا بێت ئەم ڕکابەرى یەى نێوان بەهادین نورى و عەزیز محەمەد کە لە سەردەمى باڵا دەستى عەزیز محەمەد دا بە دەر کردنى بەهادین نورى لە کۆنگرەى 4 ى حزب لە ساڵى 1984 کۆتایى هات هەر لەوێوە وەکو گیانى تۆڵە سەندنەوە سەرچاوەى گرتبێ .\nململانێى حزبیى ناوخۆ ، حزبى ناچار کرد بیر لە گرێ دانى کۆنفرانسى حزبى بکرێتەوە و بۆ ئەم مەبەستەش لە ساڵى 1956 یەکەم کۆنفرانسى حزب بەسترا و لەو کۆنفرانسە زۆربەى کێشەکان بە ڕەزامەندى هەمە لایەنەى باڵە جیا جیا و جیابۆوەکانى حزب چارەسەر کران کە لەوە پێش زەمینە سازى بۆ کرابوو ، و بە ناو بژیوانى حزبى شیوعى سورى باڵى ئاڵاى کارگەران بوونەوە بە یەک لە گەڵ حزب دا ، جێ دەستى کۆنگرەى 20 ى حزبى شیوعى سۆڤیەتى بە ڕوونى بە سەر سەرەنجامى کۆنفرانسەکە و بڕیارەکانیەوە دیار بوو لە کاڵ کردنەوەى دروشمە شۆِڕشگێڕییەکان و هێدى هێدى ڕێکخستنەوەى ماڵى حزب بە دەرکەوتنى سەرە داوى باڵى ڕاستڕەویشەوە ، لە گەڵ ئەوەش دا ئەم هەنگاوە حزبى بردە پێگەیەکى باڵا ترەوە لە مەیدانى خەبات و تێکۆشان دا و متمانەى خستەوە بەر هەواداران و دۆستان و جەماوەرەکەى ، هەر چەندە دوو ئاراستە بە ئاکامەکانى کۆنفرانسەوە ئاسەوارى دیار بوو کە عامر عەبدوڵا کە بە نوێنەرى باڵى ڕاست و سەلام عادل باڵى چەپ بۆچوونە دژەکانیان سەرەتاى دیاردەى باڵ باڵێن بوو کە پاشان حزبى بە ئاقارێکى خراپ دا برد .\nلە ساڵى 1957 دا بەرەى یەکێتى نیشتمانى لە نێوان تەواوى حزبە بەرهەڵستکارەکان پێک هات و حزبى شیوعى کە لەوە پێشتریش قورسایى و گرنگى زۆرى پێ دا بوو لە لایەک و لە لایەکى تریشەوە ئەمجارەیان بە لێپرسراوێتى شەهید جەمال حەیدەرى بایەخى تەواوى بە ڕێکخستنە چەکدارییەکانى سوپا دا و لە ئەنجام دا ڕۆڵى بەرچاویان گێڕا لە ڕووخاندنى ڕژێمى پاشایەتى و هێنانە سەر کارى حوکمێکى کۆمارى لە عێراق دا لە پاش ساڵێک لە ڕاگەیاندنى بەرە ، دیارە ووتە بە ناو بانگەکەى فەهد بۆ ئەو سەردەمە ڕۆڵى خۆى بینى و بە هەماهەنگى هەموو لایەنە نیشتمانییەکان توانرا بە سەر قەڵایەکى ڕەشى ئیمپریالیزم لە عێراق دا سەرکەوتن بە دەست بهێنرێت .


کوردیپێدیا - لە 10 مانگی ئەمساڵدا 45 پیاو خۆیان کوشتووە و چوار پیاویش لەلایەن ژنەکانیانەوە بە هاوکاری کەسانی تر کوژراون\n📊 لە 10 مانگی ئەمساڵدا 45 پیاو خۆیان کوشتووە و چوار پیاویش لەلایەن ژنەکانیانەوە بە هاوکاری کەسانی تر کوژراون | پۆل: ئامار و راپرسی | زمانی بابەت: 🏳 کوردیی ناوەڕاست\nلە 10 مانگی ئەمساڵدا 45 پیاو خۆیان کوشتووە و چوار پیاویش لەلایەن ژنەکانیانە...\nلە رۆژی جیهانی پیاواندا سکرتێری یەکێتی پیاوان لە هەرێمی کوردستان ئاشکرایدەکات کە لە 10 مانگی ئەمساڵدا 45 پیاو خۆیان کوشتووە و چوار پیاویش لەلایەن ژنەکانیانەوە بە هاوکاری کەسانی تر کوژراون و 31 پیاوی بەساڵاچووش لە ماڵەوە دەرکراون لەلایەن ژنەکانیان.\nبورهان عەلی، سکرتێری یەکێتی پیاوانی کوردستانیەکێتی پیاوانی کوردستان، بە دواڕۆژی وت لە 01-01-201801-01-2018 ەوە تاوەکو 1/11/2018 لە هەرێمی کوردستان 517 سکاڵای جیاوازی توندوتیژی لەلایەن پیاوانەوە لامان تۆمارکراوە، کە ژنەکانیان بەرامبەریان کردوون.\nوتیشی هەر له و ماوەیەدا 45 پیاو خۆیان کوشتووە و چوار پیاویش لەلایەن ژنەکانیان بە هاوکاری کەسانی تر کوژراون، بەراورد بە ساڵی رابردووش ئامارەکە وەستاوە و زیادی نەکردووە.\nبورهان عەلی، ئاماژەی بەوەشدا هەر له و 10 مانگەی ئەمساڵ 31 پیاوی بەساڵاچوو لەلایەن ژنەکانیان بە هاوکاری منداڵەکانیان لە ماڵەوە دەرکراون.\nباسی لەوەشکرد دەرکردنی پیاوانی بە تەمەن لەماڵەوە و دەستبەسەرداگرتنی منداڵ دوای جیابوونەوە له و توندوتیژییە زەقانەن کە بەرامبەر پیاوان دەکرێت، هەروەها چەندین سکاڵای پیاوانمان هەیە سەبارەت بە تەداخولکردنی کەسوکاری ژن لە ژیانی هاوسەرییان لەگەڵ خیانەتی هاوسەرگیریی کە بە رێژەیەکی زۆر هەیە.\n#یەکێتی پیاوانی کوردستان | #01-01-2018 | #19-11-2018 |\n📅 رۆژی دەرچوون: 19-11-2018\n➕ ئەم بابەتە لەلایەن: (هاوڕێ باخەوان)ەوە لە: Nov 19 2018 2:16PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Nov 20 2018 6:55AM پێداچوونەوەی بۆکراوە و ئازادکراوە\n📷 فایلی وێنە 1.0.1 75 KB Nov 20 2018 3:34PM هاوڕێ باخەوان


دادگایەکی عێراق بڕیاری سزای زیندانی هەتاهەتایی بۆ ژنێکی فەڕەنسی دەدات\nدادگای تاوانەکانی عێراق بڕیاری دا سزای زیندانی هەتاهەتایی بەسەر میلینا بوگەدیغ بسەپـێنرێت، ئەوەی لەگەڵ هاوسەرەکەی پەیوەندیان بە داعشەوە کردبوو.\nئاژانسی دەنگ‌وباسی فڕانس پـرێس دەڵێت دادوەری ئەم دادگایەی عێراق ئەمڕۆ یەکشەممە گوتی"دادگا هێندە بەڵگەی لەبەردەستدایە تاوەکو بتوانێت سزای زیندانی هەتاهەتایی بەسەر میلینا بوگەدیغ بسەپێنێت، ئەمەش بەپـێی یاسای دژە تێرۆر کە سزاکەی دەگاتە هەتا لەسێدارەدان.\nمیلینا تەمەن 27 ساڵ کە دایکی چوار منداڵە و سیانیان ڕەوانەی فەڕەنسا کراونەتەوە، دادگا لە مانگی دووی ئەمساڵ سزای زیندانی 7 مانگی بۆ دەرکرد بە تۆمەتی هاتنە ناو خاکی عێراق بە شێوەیەکی نایاسایی.\nلە میانەی دادگایـیکردنەکەی ئەمڕۆ میلینا بە زمانی فەڕەنسی بەرگری لە خۆی کرد و بەپـێی وەرگێڕەکەی گوتویەتی ئەو بێ تاوانە و هاوسەرەکەی فریوی داوە و ناچاری کردووە لەگەڵی بڕوات بۆ سوریا و عێراق. گوتیشی هەڕەشەی لێکردبوو ئەگەربێت و لەگەڵی نەڕەوات ئەوا منداڵەکانی هەر دەبات.\nڕۆژی پـێنجشەممە جان ئیڤ لودغیان وەزیری دەرەوەی فەڕەنسا گوتی میلینا تێرۆرستێکی داعشە و لە دژی عێراق شەڕی کردووە، بۆیە دەبێت لەو وڵاتە دادگایی بکرێت.\nبەڵام بنەماڵەی میلینا بوگەدیغ و پارێزەرەکانی داوایانکرد میلینا بگەڕێنرێتەوە فەڕەنسا و لەوێ دادگایی بکرێت. بەپـێی یەکێک لە پارێزەرەکانی کە ڕۆژی شەممە لە فەڕەنساوە گەیشتە بەغدا بە مەبەستی ئامادەبوون لە دانیشتنەکەی ئەمڕۆی دادگا، گوتی داواکاری گشتی فەڕەنسا فەرمانی دەسـتگیرکردنی بۆ میلینا دەرکردووە تاوەکو لە ئۆفیسەکەی لێکۆڵینەوەی لەگەڵدا بکات.\nسەرچاوەیەکی دادوەری لە فەڕەنسا بە فڕانس پـرێسی گوتووە فەرمانی دەستگیرکردنەکە لە چوارچێوەی لێکۆڵینەوەیەکە لە کەیسێک کە لە 2 ی مانگی هەشتی ساڵی 2016 لە پاریس تۆمارکراوە بە تۆمەتی بەشداریکردن لە نێو گروپـێکی تێرۆرستی تاوانکاردا.\nجێی ئاماژەیە میلینا بوگەدیغ لە هاوینی ساڵی 2017 لە شاری موسڵ دەسـتگیرکرا و بڕوادەکرێت هاوسەرەکەی لە میانەی ڕزگارکردنی شاری موسڵ لە داعش کوژرابێت.


کۆچی دوایی دایکی کادر و فەرماندەی لێهاتووی ح د ک کاک محێدین شەریفزادە لە شاری مەهاباد\nبەداخ و کەسەرێکی زۆرەوە رایدەگەیەنین ، بەیانی ڕۆژی چوارشەممە ڕێکەوتی ٢٧ی گەلاوێزی ١٣٩٥ی هەتاوی، دایە ئامینە موسلیم دۆست، دایکی کادر و فەرماندەی خۆشناو و تێکۆشەری دێرینی ڕیزەکانی حیزبی دیموکراتی کوردستان\nکاک محێدین شەریفزادە لە تەمەنی ٧٣ ساڵی دا کۆچی دوایی کردووە.\nدایە ئامینە یەکێک لەو دایکە نێشتمان پەروەر و تێکۆشەرانەی گەلەکەمان بوو کە بە درێژایی تەمەنی و تاو دوا ساتەکانی ژیانی بیری لای گەل و نیشتمان و پێشمەرگە بوو.\nدایە ئامینە خۆشەویستی ناو کۆمەڵانی خەلک و جێی بڕوا و متمانەی دۆست و کەس و ناسراوەکانی بوو. هەستی گەلدۆستی و خۆشەویستی و هەستی بەرزی ئەو بەرامبەر بە نیشتمانەکەی بووە هۆی ئەوەی کە تاقانە کورەکەی واتە کاک محێدین، کە تاقانە برای ٦ خۆشک بوو، هەر زوو هەست بە چەوسانەوەی گەل و\nنیشتمانەکەی بکات و لە ڕۆژانی سەرەتای خەباتی حیزبی دیموکراتی کوردستان دژ بە ڕژیمی تێرۆریستی ئیسلامی ئێران، تەڤلی شۆڕش و تێکۆشان ببێت.\nدایە ئامینە کە بە درێژایی ٣٦ ساڵی ڕابردوو، وەک دایكیکی چاوەڕێ کە هەموو ئاواتی شاد بوونەوەی بە کوڕە تاقانەکەی بوو، ئەو هەموو شاخ و دۆڵ و گوندەکانی کوردستانی بە پێیان پێوا و لە هەر بن بەرد و لاپاڵێک دەرفەتی هەبا خۆی دەگەیاندە کوڕە پێشمەرگەکەی. بەڵام بەداخەوە مەرگ مەودای نەدا و چاوە چاوەڕوانەکانی وێکنان و دڵە هیوادارەکەی لە لێدان کەوت.\nبەم بۆنەوە رۆژی شەممە رێکەوتی ٢٠/٨/٢٠١٦ کاتژمێر ۱۳ تا ۱۷ی ئێوارە کۆڕێکی پرسە و سەرەخۆشی، لە لایەن بنەماڵە و دۆستانەوە بەڕیوە دەچێ.\nشەممە رێکەوتی: ۲٠۱٦/ ٠۸/۲٠\nکاتژمێر: ۱۳ تا ۱۷\nشوێن: Johanneslundsvägen 3\nداوا لە دۆستانی بەڕێزی دوورە دەست دەکەین، بۆ پێشگیری لە هەر چەشنە ڕووداوێکی نەخوازراو لە هاتن خۆیان بپارێزن و زەحمەتی ڕێگا وەبەر خۆیان نەدەن.\nبە بۆنەی کۆچی دوایی دایە ئامینە موسلیم دۆست، لە ناخی دڵەوە سەرەخۆشی لە بنەماڵەی بەرێزی شەریفزادە و موسلیم‌دۆست و هەموو ئەندامانی بنەماڵەکەیان و بە تایبەت هاورێ و هاوکار و برای خۆشەویستم کاک محێدین شەریفزادە دەکەم و خۆم بە شەریکی خەمی دەزانم و هیوادارم کە کۆچکردووش جێگای بەهەشتی بەرین بێ.


وایه م شه on Instagram\nNigeria jamaica soca barbados 노숙자 맞팔 선팔 팔로우 Menshair teamelegance fade Puma leadcat slide 한양대무용과 셀스타그램 소통 Doodle doodler doodleart draw Shenzhen 北京 中国 广州 Year ago love best Ì ì ì ë ˆ ë ìš infinite ì ì ì 반여중 반여동 Adalah teman bukuanak 小川まい子 本 Modelo 홍수연 연예인 김주미선수 Fãƒ amor musica força Atolye art شوزن بيع Bizi hiç Mullet rat tail 다니엘 잭다니엘 jacklivesherekr\nوایه م شه\nزانـیاریه‌ك وات لێ ده‌كـات شـه‌و نوێژ بكه‌یت ئـه‌گه‌ر بـۆ دوو ركاتیش بێـت تـکـایـە بیخوێنەوە ☟ شێخ عمر عبدالكافی خوا لێ رازی بێت ده‌ڵێت: ئه‌و ماڵه‌ی كه شه‌و نوێژی تێدا ده‌كرێت نوورێكی گه‌وره‌ی لێ په‌یدا ده‌بێت وبه‌رز ده‌بیته‌وه به‌جۆرێك كه‌هه‌موو فریشته‌كانی ئاسمان ده‌یبینن، ... 💜زانـیاریه‌ك وات لێ ده‌كـات شـه‌و نوێژ بكه‌یت ئـه‌گه‌ر بـۆ دوو ركاتیش بێـت💜 تـکـایـە بیخوێنەوە🔻 ☟ شێخ عمر عبدالكافی خوا لێ رازی بێت ده‌ڵێت: ئه‌و ماڵه‌ی كه شه‌و نوێژی تێدا ده‌كرێت نوورێكی گه‌وره‌ی لێ په‌یدا ده‌بێت وبه‌رز ده‌بیته‌وه به‌جۆرێك كه‌هه‌موو فریشته‌كانی ئاسمان ده‌یبینن،\nكاتێك ئێمه ده‌روانینه ئاسمان له‌شه‌ودا دره‌وشاوه‌ی ئه‌ستێره‌كان ده‌بینین،\nبه‌ڵام فریشته‌كانی ئاسمان فریشته‌كانی خودای گه‌وره كاتێك سه‌یری زه‌وی ده‌كه‌ن ئه‌و نوره‌ی خودای گه‌وره ده‌بینن له‌و ماله‌ی كه‌شه‌ونویژی تیدا ده‌كرێ.\nئه‌ی مرۆڤی موسلمان ئایا تۆ حه‌زناكه‌یت فریشته‌كانی ئاسمان هه‌موو رۆژێ بڕواننه نووری دره‌وشاوه‌ی ماڵه‌كه‌ی تۆ ؟ 😕\nئه‌گه‌ر بێت و رۆژێك شه‌و نوێژ نه‌كرێت له‌و ماڵه‌دا فریشته‌كان له‌یه‌كتر ده‌پرسن ئه‌وماڵه بۆ ئه‌مرۆ تاریكه‌و نوری لێ به‌دی ناكرێت كاتێك هه‌واڵیان پێ ده‌گات كه‌ئه‌مرۆ نه‌خۆشه یان بێ تاقه‌ته تێكرا فریشته‌كان له‌خودای گه‌وره ده‌پاڕێنه‌وه دوعات بۆ ده‌كه‌ن كه‌خوای گه‌وره شیفات بدات دوعات بۆده‌كه‌ن به‌گوێره‌ی پێویستیه‌كانت تاوه‌كو به‌زووترین كات نوری ماڵه‌كه‌ی ببیننه‌وه كه‌به‌هۆی شه‌ونوێژه‌وه\n#شه‌ونوێژ (ابو درداء) ده‌فه‌رمووێت: دورکعاتی شه‌ونوێژ له‌تاریکی شه‌ودا ئه‌نجام بده‌ن\nبۆ ئه‌وه‌ی له سزای گۆردا فریاتان بکه‌وه‌ن (ثابت البنانی) ده‌فه‌رمووێت: هیچ شتێک له‌ناو دڵما شک نابه‌م له شه‌ونوێژ به‌تامتر و به‌چێژتربێ له‌لام *ئایا له‌م هه‌فته‌یه شه‌ونوێژت کردووه ؟؟؟؟\nئةگةر #شةونوێژت نەكردوه ئەمشەو ئامێري ئاگاداركردنەوە دابنێ ⏰⏰ چونكة خواي گةورە لە #سێیەکی كۆتايی هەموو شەوێك دادەبەزێتە ئاسماني دونيا دەفەرمووێ (من يدعوني فأستجب لة من يسألني فاعطية من يستغفرني فأغفرلة) رواة البخاري.\n#واتا كێ لێم دەپارێتەوە تا وەلامي بدەمەوە كێ داوام لێ دەكات تا پێیببەخشم كێ داواي لێ خۆشبونم لێدەكات تا لێی خۆش بـم 😀\nخوشك و براکانم ئایە حەز بەخێری نەبراوە دەکەی\nئەو بابەتە بۆ هاورێکانت بنێرە و لە لای خۆت بۆستی بکە چونکە دەبێتە خێری نەبراوە بۆت\nپێغەمبەرمان محمد ﷺ ده فه رمووێت\n((هەر كەسێك شتێک خێربەکەسێك بگه ینێ گەر کەسه کە ئه م کاره خێره ئەنجام بدات ئەو کەسەی شته کەی پێگەیاندوە خێری وەکو ئەو کەسە وایه کە کاره که ئەنجام دەدات }} ئەو خێرە گەورە یه لەدەست خۆتان مەدن\nبۆهاورێکانتان بنێرن و پۆستی بکەن\nخوایە گیان لە ئاگری دۆزەخ بمان باریزیت و لیمان حەرام بکەی


3268 جار خوێندراوەتەوە\nجیهانی ئۆتۆمبێلەکان چەندین چیرۆکی سەیر و سەمەرەی تێدایە، بەڵام یەکێك لە سەیرترین چیرۆکەکان، چیرۆکی دۆزینەوەی ئۆتۆمبێلێکە لە جۆری شۆفرلێت کامارۆ مۆدێل ١٩٦٩ کە دوای ١٧ ساڵ لە دزرانی خاوەنەکی پێی شاد دەبێتەوە.\nبەپێی هەواڵێکی ماڵپەڕی "لبنان٢٤"، پیاوێک بە ناوی "تۆمی کوک" دوای ١٧ ساڵ ئۆتۆمبێلە دزراوەکەی لە پێشانگایەکەی ئۆتۆمبێلدا دۆزیەوە، دوای گفتوگۆکردن لەگەڵ بەرپرسانی پێشانگاکە، دەرکەوت کە ئۆتۆمبێلەکە دزراوە و تۆمی خاوەنێتی.\nتۆمی پەیوەندی بە پۆلیسەوە کرد و لە رێگەی دۆکیومێنتە فەرمیەکانیەوە توانی بیسەلمێنێت کە ئۆتۆمبێلەکە هی ئەو بووە و ساڵی ٢٠٠٣ لێی دزراوە، دواتر پۆلیس رایگەیاند کە ئەم ئۆتۆمبێلە پێشتر چوار جار کڕین و فرۆشتنی پێوە کراوە.


کۆبوونەوەکە بە سەرپەرشتی وەزیری ناوخۆی ھەرێمی کوردستان رێبەر ئەحمەد و، بە بەشداری لایەنی دیکەی پەیوەندار لە باڵەخانەی وەزارەتی ناوخۆ بەڕێوەدەچێت.\nHeman Hussein Yaseen | 13.01.2021\nبڕیارە دوای نیوەڕۆی ئەمڕۆ چوارشەممە، لیژنەی باڵای بەرەنگاربوونەوەی کۆرۆنا لە ھەرێمی کوردستان کۆببێتەوە و بڕیار لەبارەی دەستپێکردنەوەی خوێندن و رێکاری نوێ بۆ رێگرتن لە بڵاوبوونەوەی ڤایرۆسە گۆڕاوەکەی بدرێت.\nدوای بڵاوبوونەوەی ڤایرۆسی کۆرۆنا، لیژنەی باڵای بەرەنگاربوونەوەی کۆرۆنا لە ھەرێمی کوردستان پێکھێنرا کە نوێنەری وەزارەتەکانی ناوخۆ و تەندروستی، پارێزگارەکان و چەند وەزارەت و فەرمانگەیەکی دیکەی تێدایە و مانگانە کۆبوونەتەوە و بڕیاری پێویستییان لەبارەی رووبەڕووبوونەوەی ڤایرۆسەکە داوە و ئەمڕۆش بۆ ھەمان مەبەست کۆدەبنەوە.\nدوای کەمبوونەوەی حاڵەتەکانی ڤایرۆسی کۆرۆنا لە جیھان و ھەرێمی کوردستان و سەرھەڵدانەوەی ڤایرۆسە گۆڕاوەکەی کۆرۆنا، رێکخراوی تەندروستی جیھانی ھۆشداری دا لەوەی ئەم ڤایرۆسە گۆڕاوە خێراتر بڵاودەبێتەوە و چەند رێکارێکی دیکەی تازەش گیراونەتەبەر.\nکۆرۆنای گۆڕاو یەکەمجار لە وڵاتی بەریتانیا لە مانگی کانوونی یەکەمی ساڵی رابردوو راگەیێندرا، بەپێی ئەو توێژینەوانەی لەسەر ڤایرۆسەکە کراون، جیاوازی لەگەڵ ڤایرۆسی کۆرۆنا تەنیا ئەوەیە کە بە رێژەی سەدا ٧٠ خێراتر بڵاودەبێتەوە و ھەر بەم ھۆیەوە وڵاتی بەریتانیا قەدەغەی ھاتوچۆی تا ناوەڕاستی مانگی داھاتوو راگەیاندووە.\nھاوکات دوا بەدوای ئەمەش، ھەرێمی کوردستان کۆمەڵێک رێوشوێنی بۆ بەرەنگاربوونەوەی ڤایرۆسە تازەکە بە تایبەت لە فڕۆکەخانە و دەروازە سنوورییەکان گرتەبەر.\nبەپێی داتاکانی وەزارەتی تەندروستیی ھەرێمی کوردستان، کۆی گشتی تووشبووان بە ڤایرۆسی کۆرۆنای نوێ (19-COVID) لە ھەرێمی کوردستان گەیشتووەتە ١٠٤ ھەزار و ٦١٦ تووشبوو، لەنێویاندا سێ ھەزار و ٤٢٦ حاڵەتی گیانلەدەستدان ھەبووە.\nلیژنه‌ی باڵای كۆرۆنا هەرێمی کوردستان ڤایرۆسی كۆرۆنا


خه‌ڵكی عێراق ره‌خنه‌یان له هه‌وڵه‌كانی به‌ره‌نگاربوونه‌وه‌ی گه‌نده‌ڵی هه‌یه | Institute for War and Peace Reporting\nكه‌مێك له هاوڵاتیان هه‌ست به دڵنيایی ده‌كه‌ن له‌وه‌ی كه خه‌ریكه هه‌وڵی به‌ره‌نگاربوونه‌وه‌ی لێنه‌هاتیویی و ساخته‌كاری ده‌درێت.\n"چه‌ند مانگێك به‌سه‌ر ده‌ستگیركردنی وه‌زیری بازرگانی و چه‌ند كه‌سێكی دیكه تێپه‌ڕیوه و تا ئێستا هیچ رێوشوێنێكی یاسایی نه‌گیراوه‌ته‌به‌ر،" حه‌سه‌ن وتی.\nوه‌زیری بازرگانیی پێشووی عێراق فه‌لاح سودانی، كه له سه‌ره‌تای ئه‌م ساڵ ده‌ستی له كار كێشایه‌وه، له‌وانه‌یه رووبه‌ڕووی دادگا ببێته‌وه به‌هۆی ده‌نگۆی گه‌نده‌ڵییه‌وه پاش ئه‌وه‌ی له لایه‌ن په‌رله‌مانی عێراقه‌وه لێپرسینه‌وه‌ی له‌گه‌ڵدا كرا. له‌وه‌ته‌ی تشرینی یه‌كه‌م، لیژنه‌ی نه‌زاهه‌ی په‌رله‌مانی عێراق بانگهێشتی وه‌زیری نه‌وتی عێراق حوسێن شه‌هرستانی و وه‌زیری كاره‌با كه‌ریم وه‌حیدی كردووه. هه‌ردووكیان تۆمه‌تی گه‌نده‌ڵی و سستی له كاره‌كانیاندا ره‌تده‌كه‌نه‌وه.\nهه‌ردوو وه‌زیره‌كه هاوپه‌یمانی سه‌رۆك وه‌زیرانی عێراق نوری مالیكین كه له هه‌ڵمه‌تی هه‌ڵبژاردنه‌كانی رابردوو حكومڕانیی باشی كردبوو به دروشمی خۆی. چاوه‌ڕوان ده‌كرێت گه‌نده‌ڵی ببێته بابه‌تی سه‌ره‌كی هه‌ڵبژاردنه‌كانی داهاتوو كه بریار وایه له مانگى ئازارى ٢٠١٠ به‌رێوه‌بچێت و له‌وانه‌یه لێپرسینه‌وه‌كانی په‌رله‌مانیش له‌لایه‌ن پارته ركابه‌ره‌كانه‌وه له دژی راستگۆیی مالیكی و حیزبی ده‌عوه به‌كاربهێنرێن.\nسه‌باح ساعدی، سه‌رۆكی لیژنه‌ی نه‌زاهه و به‌رپرسێكی باڵایه له‌حزبی فه‌زیله كه ركابه‌ری حزبی ده‌عوه‌یه، رایگه‌یاند مالیكی هاوكارنه‌بووه له لێپێچینه‌وه‌ی په‌رله‌مان و تۆمه‌تباریكرد به دواخستنی لێپرسینه‌وه‌كان – ئه‌م تۆمه‌ته‌ش له‌لایه‌ن لایه‌نگرێكی مالیكییه‌وه به‌توندی ره‌تكرایه‌وه.\n"مالیكی هه‌موو لێپرسینه‌وه‌یه‌ك له وه‌زیره‌كانی قه‌ده‌غه ده‌كات تا داڵده‌ی وه‌زیره گه‌نده‌ڵه‌كان بدات،" ساعدی وتی.\n"ئێستا خودی كوتله سیاسییه ده‌سه‌ڵاتداره‌كان هه‌وڵده‌ده‌ن لێپرسینه‌وه له‌و وه‌زیرانه رابگرن كه كاروباری وه‌زاره‌ته‌كانیان به‌ره‌و خراپی چووه به بیانووی ئه‌وی كه كاریگه‌ریی سلبی ده‌بێت بۆ سه‌ر ره‌وشی سیاسی و ئه‌منی."\nساعدی وتی حزبه هاوپه‌یمانییه ده‌سه‌ڵاتداره‌كان ده‌یانه‌وێ به‌ڵگه‌ی گه‌نده‌ڵی و شكستی ئه‌و وه‌زیرانه بشارنه‌وه كه دڵسۆزی ئه‌و حزبانه‌ن.\nبه‌پێی راپۆرتێكی رێكخراوی شه‌فافییه‌تی نێوده‌وڵه‌تی له هه‌فته‌ی رابردوو، عێراق پێنجه‌مین وڵاتی گه‌نده‌ڵه له جیهان و له پێش سۆماڵ و ئه‌فغانستان و میانمار و سودانه‌وه دێت.\nسودانی له مایسدا له‌لایه‌ن لیژنه‌ی نه‌زاهه‌ی په‌رله‌مانی عێراقه‌وه لێپێچینه‌وه‌ی له‌گه‌ڵدا كرا سه‌باره‌ت به چه‌ندین تۆمه‌ت، له‌وانه‌ش هاورده‌كردن و دابه‌شكردنی شه‌كری خراپ و گه‌نمی كۆن و تێوه‌گڵان له گرێبه‌ستی نایاسایی و هاورده‌كردنی مادده‌ی وه‌ها كه به كه‌ڵكی به‌كارهێنان له لایه‌ن مرۆڤه‌وه نایه‌ت.\nسودانی، كه ره‌تیكردۆته‌وه كاری خراپی ئه‌نجام دابێت، له لایه‌ن كۆمیته‌كه‌وه به گه‌نده‌ڵی تۆمه‌تبار كرا و له‌مانگی مایسدا ده‌ستگیركرا كاتێك خه‌ریك بوو ووڵات به‌جێبهێڵێت. ساعدی به په‌یمانگای رۆژنامه‌وانیی جه‌نگ و ئاشتی راگه‌یاند كه سودانی دواتر به‌كه‌فاله‌ت ئازادكرا و كه‌یسه‌كه‌ی نێردرایه دادگای تاوانه‌كانی به‌غدا به‌ڵام دادگاكه تا ئێستا هیچ تۆمه‌تێكی ره‌سمی ئاڕاسته نه‌كردووه.\nساعدی رایگه‌یاند كه‌یسه‌كه چوارمانگ له‌مه‌وبه‌ر ئاماده‌كراوه و دادوه‌ره‌كه‌شی فشاری خراوه‌ته‌سه‌ر تا بۆ دوای هه‌ڵبژاردنه‌كانی داهاتوو دوای بخات. عالیه نسه‌یف جاسم، ئه‌ندامێكی دیكه‌ی لیژنه‌ی نه‌زاهه‌یه، حزبی ده‌عوه‌ی به‌وه تۆمه‌تباركرد كه فشاری خستۆته سه‌ر دادگا تا وه‌زیره‌كه ئازاد بكات و كۆتایی به كه‌یسه‌كه بهێنێت به‌بیانووی نه‌بوونی به‌ڵگه‌ی ته‌واو.\nبه‌ڵام عه‌بدولهادی حه‌سه‌ن، په‌رله‌مانتارێكی حیزبی ده‌عوه‌یه، ره‌تكیكرده‌وه كه مالیكی ده‌ستی خستبێته ناو كه‌یسه‌كه و لێكۆڵینه‌وه‌كانی په‌رله‌مان له‌سه‌ر گه‌نده‌ڵی. حه‌سه‌ن وتی سه‌رۆك وه‌زیران خۆی لیژنه‌یه‌كی بۆ لێكۆڵینه‌وه له گه‌نده‌ڵی پاره له وه‌زاره‌تی بازرگانی پێكهێناوه.\n"ئه‌مه نیشانی ده‌دات كه مالیكی چه‌نده گرنگی ده‌دات به خه‌ڵكه‌كه‌ی و چاره‌سه‌ركردنی كێشه‌ی گه‌نده‌ڵی چونكه كاریگه‌ری به‌سه‌ر ژیانی رۆژانه‌یان هه‌یه."\nجاسم لێكۆڵینه‌وه‌كه‌ی مالیكی وه‌ك هه‌وڵێك بۆ ته‌گه‌ره‌خستنه به‌رده‌م دادگا ره‌تكرده‌وه و ئاماژه‌ی به‌وه‌شكرد كه هه‌رچه‌نده كه‌یسه‌كه‌ی سودانی له‌په‌رله‌مان كۆتای هاتووه به‌ڵام جارێكی دیكه له‌كاتی هه‌ڵبژاردنه‌كاندا رووبه‌روی لێكۆڵینه‌وه ده‌بێته‌وه.\nموئه‌یه‌د سوادی، رۆژنامه‌نووسه، ده‌ڵێت پڕۆسه‌ی به‌ره‌نگاربوونه‌وه‌ی گه‌نده‌ڵی به‌قۆناغێكی گرنگدا تێده‌په‌ڕێت.\n"پاش سه‌ركه‌وتنی په‌رله‌مان له ناردنی وه‌زیری بازرگانی عێراق بۆ دادگا، پرۆسه‌كه (به‌هۆی دواخستنی كه‌یسی سودانی) توشی نوشوستی هاتووه."\nله هه‌مان كاتدا، مالیكی جه‌خت له‌وه ده‌كاته‌وه كه به‌رپرسه گه‌نده‌ڵه‌كان ریشه‌كێش ده‌كات.\nمالیكی له لێدوانێكی به‌م دواییه‌ی وتی، "گه‌نده‌ڵی له‌نێو ده‌زگا باڵاكانی حكومه‌ت كه‌م بۆته‌وه و ته‌نها له ده‌زگا ناباڵاكان بوونی هه‌یه. حكومه‌ت ده‌توانێت ئه‌ركی به‌ره‌نگاربوونه‌وه‌ی گه‌نده‌ڵی له‌ماوه‌یه‌كی نزیكدا جێبه‌جێ بكات."\nهه‌روه‌ها عه‌لی موسه‌وی، یه‌كێكه له راوێژكاره‌كانی مالیكی، به‌ته‌له‌فون به IWPRی راگه‌یاند، "گه‌نده‌ڵكاران هه‌ركه‌سێك بن سزا ده‌درێن. سه‌رۆك وه‌زیران به‌رگری له هیچ به‌رپرسێك و وه‌زیرێك ناكات. هه‌رچه‌نده وه‌زیری بازرگانی له‌هه‌مان حزبه، به‌ڵام دادپه‌روه‌ری خه‌ریكه رێچكه‌ی خۆی ده‌گرێته به‌ر له‌م كه‌یسه‌دا."\nبه‌ڵام زۆرێك له هاوڵاتیانی ئاسایی رازی نین و پێیان وایه كه لێپرسراوه گه‌نده‌ڵه‌كان به‌رپرسن له لاوازبوونی ژێرخان و كه‌می خزمه‌تگوزارییه‌كان.\nبه‌درێژایی ئه‌و شه‌قامه سه‌ره‌كییه‌ی كه هه‌ردوو گه‌ڕه‌كی سه‌یدیه و به‌یاع له به‌غدا جیاده‌كاته‌وه، عه‌لیا ئه‌حمه‌د، خوێندكاری زانكۆیه، ئاماژه‌ی كرد بۆ خراپی جاده‌كه كه چه‌ند جارێك قیڕكراوه‌ته‌وه و پردێكی ته‌واو نه‌كراویش كه بۆماوه‌ی دوو ساڵه له‌ژێر چاككردنه‌وه‌دایه.\n" ئایا جێگای خه‌م نییه... چۆن حكومه‌ت ده‌ڵێت گه‌نده‌ڵی دارایی خه‌ریكه له‌ناو ده‌برێت له‌كاتێكدا ده‌بێت زۆرێك له لێپرسراوان رۆژانه لێره‌وه بڕۆن و ئه‌م پرده ته‌واونه‌كراوه كه بۆ هه‌موو ناوچه‌كه گرنگه ده‌بینن. ئه‌مه باوه‌ڕ ناكرێت،" عه‌لیا وتی.\nحازم شه‌رع رۆژنامه‌نووسێكی راهێنراوی IWPR له به‌غدا. عه‌بیر محه‌مه‌د نووسه‌رێكی پێشكه‌وتووی IWPRه له عێراق و له‌به‌غدا داده‌نیشێت.\nICR Issue 313\nكوردستان په‌ناگه‌ی ئاواره مه‌سیحییه‌كانه


کوردیپێدیا - نامەیەکی کراوە بۆ بەڕێز عومەری سەید عەلی / رێکخەری گشتیی بزوتنەوەی گۆڕان\n📝 نامەیەکی کراوە بۆ بەڕێز عومەری سەید عەلی / رێکخەری گشتیی بزوتنەوەی گۆڕان | پۆل: بەڵگەنامەکان | زمانی بابەت: 🏳 کوردیی ناوەڕاست\nنامەیەکی کراوە بۆ بەڕێز عومەری سەید عەلی / رێکخەری گشتیی بزوتنەوەی گۆڕان\nدوای سڵاو و رێز بۆ جەنابتان، هیوادارم بەڕێزتان لەتەندروستییەکی زۆر باش دابیت.\nکاک عومەر من وەکو هاوڵاتییەکی دڵسۆز بەنیشتمان و پرسە چارەنووسسازەکانی ئه و نامەیەم نوسییوە و نامەکەم لەچوارچێوه و بازنەی هیچ ئۆرگان و لایەنێکی سیاسیدا نییە، تەنها دەرهاوێشتەی ویژدان و خەمخۆری و دڵسۆزیمە بۆ نیشتمان.\n.. گومانی تێدا نییە کە لەسیستمە رۆژهەڵاتییەکاندا سەرۆک و سکرتێر و رێکخەر و رابەر رۆڵی سەرەکی دبینین لەرووداوەکان و هەر ئەوانیش ئەبن بەرێکخەری هاوسەنگی لەناو حزبەکانیان و هەروەها لەناو جولانەوەی سیاسی و ململانێکانیدا، بۆیە بەکۆچی دوای کاک نەوشیروان ئەرکی گەورەی بزوتنەوەی گۆڕانبزوتنەوەی گۆڕان ئێستا لەئەستووی بەڕێزتان دایه و ئەوەش بەرپرسیارەتی بەڕێزتان وەکو رێکخەری بزوتنەوەی گۆڕان و ئه و جەماوەرەش چ هەوادارو ئەندام بن یاخود دەنگدەری هەڵبژاردنەکان، هەمووی لەچوارچێوەی ئه و ئەرکە قورسانەی جەنابتان دایە.\n.. جەنابی کاک عومەر.... دوورە پەرێزی گۆڕان لەپڕۆسەی ریفراندۆمی سەربەخۆیی کوردستان بەهەر بیانوێکی پاک و مەشروعیش بێت، مەودایەک بزوتنەوەی گۆڕان لەنەخشەدانانی سیاسی ئێستا و ئایندەی کوردستان دووردەخاتەوە، دوور نییە بزوتنەوەی گۆڕان بێبەش و بێ توانابکات لەپەڕینەوە بۆ قۆناغی دواتر ئەوەش دەبێتە هۆی زیانهێنێکی سیاسی گەورە بۆ بزوتنەوە بەڕێزەکەتان.\n.. بەڕێز کاک عومەر... لەهەموو مێژووی جیهانی دوور و نزیکدا دامەزراندنی دەوڵەت هەرگیز پەیوەست نەبووە بە مەرجی بوونی شەفافیەت و حوکمی رەشید و نەزاهەت بەڵکو هەمیشە رێککەوتی سیاسی و هەڵکەوتنی هەلی مێژوویی و وەچەرخانی رووداوە سیاسییەکان وایان لەسەرکردە ئازاکان کردووە بڕیار بدەن و پشت به و ئەگەرانه و و بەتوانای میللەتەکەیان ببەستن بۆ وەدەستهێنانی سەربەخۆیی و بونیادنانی دەوڵەت، بەرێزیشتان دەزانن کەجیاوازی زۆر لەنێوان دەوڵەت و حکومەتدا هەیە، دەوڵەت بەمانای سیادەی نیشتمانی و پێناسەیە بۆ هاوڵاتیانیەتی، ئەما حوکمی رەشید و شەفافیەت و نەزاهەت و رێگەگرتن لە گەندەڵی ئەوا لەتایبەتمەندییەکانی ئه و حکومەتە یەکلەدوایەکانەدایە کە لەلایەن خەڵکەوە لەچوارچێوەی سیادەی دەوڵەتدا هەڵدەبژێردرێن و بەشێوەیەکی دیموکراسییانەش دەستاودەست دەکرێت هەر ئەوەشە دەبێتە هۆی بەرقەراربوونی دەوڵەتی هاوڵاتیبوون.\n.. ئەگەر لەئێستادا بزوتنەوەی گۆڕان وەکو ئۆپۆزسیۆنی سیاسی و پارێزەری بەرژەوەندییەکانی میللەت خۆی وێناکردووە، ئەوا دەتوانێت هەمان رۆڵ لەچوارچێوەی دەوڵەتی سەربەخۆشدا بەگوڕ و تینێکی زیاتر ببینێت و دوور نییە لەهەڵبژاردنەکانی گشتی دەوڵەتی کوردستانیشدا متمانەی میللەتیش وەدەست بهێنێت بۆ دروستکردنی حکومەتێکی شەفاف و رەشید کە دمێکە بزوتنەوە بەڕێزەکەتان و تەنانەت لایەنەکانی تریش کە لەدەسەڵاتن هەوڵی بۆ ئەدەن. هەرگیز پێشبینی ئەوەش ناکرێت کە دەوڵەتی کوردستان دەوڵەتێکی دیکتاتۆری بێت لەبەر زۆر هۆکاری ناوخۆیی و دەرەکی و ئیسترایجی وەڵاتە زلهێزەکانیش رێگر دەبن، تەنانەت ئیمزاکردنی دەوڵەتی کوردستانیش لەسەر میساقی نەتەوە یکگرتووەکان و رێککەوتنە پاشکۆکانیشی زامنی پرسی حوکمی رەشید و شەفافن.\nجەنابی کاک عومەر.... لەئێستادا کوردستان بەره و ریفراندۆم دەڕوات و هەموو ئەگەرەکانیش ئەوەمان پێدەڵێت کە گەلانی کوردستان بە رێژەیەکی زۆر بەرچاو دەنگ بۆ سەربەخۆیی ئەدەن و بێگومان لەهەمان کاتیشدا بەشێکی بەرچاویش بەنەخێر دەنگ دەدەن کەمن ئەوانیش بەکەسانی دڵسۆز دەزانم! بەڵام لەئایندەدا و لەنێو دێڕەکانی مێژوودا ئه و خۆدوورگرتنه و هەڵوێسێتەی بزوتنەوەکەتان بەکارێکی ئەرێنی تۆمارناکرێت و دووریش نییە ئەم هەڵوێستە ببێتە هۆی پەراوێزبوونی بزوتنەوەی گۆڕان و ئینتحاربوونی سیاسی و کوژانەوەی لەمەیدانی کاریگەربووندا لەسەر نەخشەی سیاسی کوردستان.\n.. لەکۆتایدا هیوادارم جەنابتان وەکو سەرکردەیەکی ئازا لەپاڵ سەرکردەکانی ترو ئه و جەماوەرەش کەمتانەی بەئێوە داوە هەموو ئه و گرفت و کێشەو(غوبن)انە کەلەئەنجامی ململانێی سیاسیدا دروستبوون وەلا نێن وەکو چۆن بزوتنەوەی گۆڕان لەسەرتادا بەمومێکی داگیرساوەوە هاتە مەیدان ئاوەهاش بەهەمان مۆم و هەمان وزە رێگای سەربەخۆیی رۆشنتر بکەنەوه و جەنابتان و بزوتنەوەکەتان ببن بەخاوەنی ئه و پرسە کە لەمێژوودا هەر یەکجار روودەدات و دووبارە نابێتەوە.\nهەر بژین، بەهیوای سەرکەوتن و سەرفیرازی\nهەڵگورد عبدالوهاب جندیانی\nهەولێر - 30-08-2017\n#بزوتنەوەی گۆڕان |\n1. 👁 30-08-2017\n📅 رۆژی دەرچوون: 30-08-2017\n➕ ئەم بابەتە لەلایەن: (هاوڕێ باخەوان)ەوە لە: Aug 30 2017 4:01PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 31 2017 2:08PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 31 2017 2:08PM باشترکراوە\n👁 ئەم بابەتە 3,417 جار بینراوە


دابڕانی پێکهاتەکانی کوردستان لە بەرژەوەندیی کێ‌دایە؟ – KDPmedia\nHomeوتاردابڕانی پێکهاتەکانی کوردستان لە بەرژەوەندیی کێ‌دایە؟\nدابڕانی پێکهاتەکانی کوردستان لە بەرژەوەندیی کێ‌دایە؟\nلە ماوەی یەک دەیەی ڕابردوو و لە ناوچەکانی کرماشان، ئیلام و لوڕستاندا کۆمەڵێک ناو و دەستەواژەی نوێی دیاریکراو بەر گوێ دەکەون، کە ناوگەلێکی لەمێژینە، ڕەسەن و کۆن نین، بەڵکوو کۆمەڵە ناوێکی دەستکردن و تازە هاتوونەتە نێو زار و زمانان. هەروەها سیستماتیک کار بۆ جێ‌خستنی پتر و گەورەکردنەوەیان دەدرێ کە مەبەست لەو کارەش لێکترازان و دابڕانی پێکهاتەکانی کۆمەڵگەی ئەو ناوچانە لە یەکترییە. هەر ئەمەش مەترسییەکی گەورەیە بۆ یەکپارچەیی و یەکڕیزیی پێکهاتەیی نەتەوەی کورد بەتایبەت لەو ناوچانەدا و، ئەم هەوڵە مەترسیدارانە کورد و بەتایبەت ئەو ناوچەگەلە بەرەو قەیران و دابڕانگەلێکی قووڵتر دەبا. پرسیاری سەرەکی ئەمەیە کە ئەو ناو و دەستەواژانە بۆچی گەورە دەکرێنەوە و خەتی خوار لە بن سەری کێ‌دایە و ئەم ڕەوتە لە قازانج و بەرژەوەندیی کێ دەشکێتەوە؟\nلەکستان، هەورامانستان، کەڵهۆڕستان و …هتد ناوگەلێکن کە ڕاستە لەنێو خەڵکدا باو بوون، بەڵام وەکوو هەنووکە بە مەبەست و ئامانجی دیاریکراو سنووری جوگرافیاییان بۆ دیاری نەکراوە. لەڕاستیدا لەمێژ ساڵە باو بووە کە ئاخێوەرانی شێوەزار و بن‌زارە جۆراوجۆرەکان لە ناوچە جیاوازەکاندا دەستەواژەی “ستان”یان پێ دەدرا و ئەمەش زیاتر وەکوو وێژەیەکی زارەکییە، بەڵام ئەوەی ئێستا جێی مەترسی و نیگەرانییە ئەوەیە کە هەوڵێکی چروپڕ بۆ دیاریکردنی سنوورگەلێکی دەستکرد و ئامانجدار بە مەبەستی لێکدابڕانی پێکهاتەیی و ئاژاوەگێڕییەکی مەبەستدار لە ئارادایە. هاوکات لە کوردستان لەگەڵ دابەشکردنی ناوچەکانی کرماشان و ئیلام و لوڕستان بەسەر چەند بەشی پاژ و بچووکدا، لە هەوڵی ئەوەش دان کە ئاژاوە و ڕەق و کینە لەنێوان ناوچە دابەش‌کراوەکانیشدا دروست بکەن و بۆ ئەم وابێژییەش نموونە و ئەزموونی مێژوویی لوڕستان و بەختیارییەکان هەیە کە نیگەرانییەکانی ئێمە زۆرتر و زیاتر دەکا.\nپرسیارێکی تر کە لێرەدا لەسەر ئەو مەترسی و نیگەرانییە دێتە ئاراوە، ئەوەیە کە کە چ کەسانێک لەو دابڕانە کەڵک وەردەگرن یان بە واتایەکی تر ئەو دابڕانە لە قازانج و بەرژەوەندیی چ کەس یان لایەنێک‌دایە؟ وەڵامەکەش ڕوونە و، بێگومان ئامانجەکان لە هەوڵە چڕوپڕانە بۆ دروست‌کردنی دابڕان و کەلێنەکان لەو ناوچانە لە ژوورە فکری و پلاندانداڕێژییەکانی ناوەندە ئەمنییەتییەکانی ڕێژیمەوە دادەڕێژڕێ، بەڵام بۆ؟ کە ناوی ناوەندە ئەمنییەتییەکان دێنین، بە دڵنیاییەوە بۆمان ڕوون دەبێتەوە کە ئەم وابێژییانە لەخۆڕا و بەبێ بەڵگە نییە، چونکی هەوڵەکانی ڕێژیمی داگیرکەر بۆ پەرەپێدانی ئەم هەوڵانە و بەفەرمی ناسینی شێوەزار و لکەزارەکانی زمانی کوردی لە ناوچەکانی ڕۆژهەڵات وەکوو زمانگەلێکی جیاواز و تۆمارکردنی سیمبۆلە کوردییەکان وەکوو سیمبۆل و هێماگەلێکی قەومی و تایبەت، تەنیا لەپێناو دابرانی زیاتر لەنێو نەتەوەی کورددایە. بۆ نموونەی ئەم باسانەش دەتوانین ئاماژە بە تۆمارکردنی شیوەزار لەکی لە کوردیی خوارێ بکەین کە وەکوو زمانێکی سەربەخۆ تۆمار کراوە، یان تۆمارکردنی “گوڵوەنی” وەکوو هێما و سیمبۆلی لوڕ، ئەگەرچی ئەو تۆمارکراوانەی کە ئاماژەمان پێیان کردووە، نالۆژیکیە و بەبێ بەڵگە و فاکتی زمانناسی و کۆمەڵناسی کراون\nپرسیاری دووهەم ئەوەیە کە هۆکاری نیگەرانیی ئێمە چین؟\nئێمە لە ناوچەیەکی فرەدیالێکتیکی و فرەپێکهاتەییدا دەژین، ئەو ناوچەیەش بە درێژاییی مێژوو بوونی هەبووە و خەڵک و پێکهاتەکانی ئەو ناوچەیە لەژێر ناوێکی هاوبەشدا (کوردبوون) پێکەوە ژیاون و هاودڵ بوون و بەو هۆوییەتەش خۆیانیان پێناسە کردوە. لەو کۆمەڵگەیەدا کە دەکرێ بە کۆمەڵگەیەکی فرەپێکهاتە دابندرێ، خاڵی هاوبەشی پێکەوەژیان لەژێر ناوێکی هاوبەشدا بووە و ئەمەش خاڵە هاوبەشەکانی تریشی کەمڕەنگ کردۆتەوە و هەوڵی کۆمەڵانی ئەو کۆمەڵگەیەش لەپێناو پێکەوەژیان و لێک‌نزیکبوونەوە بووە و ئەم هەوڵانەش لەسەر بنەمای ڕێزگرتن لە جیاوازییەکانی یەکتر بووە. بەڵام هەنووکە دەسەڵاتی نگریس و بەڕیوەبەریی ڕێژیمی داگیرکەر خەریکە ئەو جیاوازییانەی کۆمەڵگەی کوردستان کە خۆمان وەکوو بنەمای خاڵی هاوبەش لەبەرچاوی دەگرین، زەق دەکاتەوە و بە دروست‌کردنی کەلێن و دابران لە شوناسی ئەو خەڵکەدا، دەیەوێ ئەوان لە کوردبوون و چەمکی کوردایەتی دابماڵێ.\nلە وەها بارودۆخێکی زۆر هەستیاردا ناوچەکانی خوارووی کوردستان بەو کێشەیەوە سەرقاڵ کراون و ڕۆژ لە دوای ڕۆژ ئەم کێشەیەش زیاتر و زیاتر پەرەی پێ دەدرێ، کەچی بەداخەوە ناوچەی ئێمە زۆر دێر بەم دیاردەیەمان زانیوە، بۆیەش ئەوان دەیانهەوێ ئەم کێشانە لەو ناوچەیەش بە شیوەیەکی خێراتر بگاتە لووتکە، ئەم ڕوانگەیەش ڕێکارێکە بۆ دابڕان و جیاکردنەوەی ناوچەکانی کوردستان وەکوو دۆڕگەگەلێکی جیاواز لە یەکتر. ئەم پیلانەش لەسەر بنەمایەک داڕێژراوە کە ئەگەر تەنانەت هەر تاکەکەسێکیش لە دۆڕگەیەک پێ بنێتە نێو ئەو دۆڕگەکەی ترەوە، دەبێتە تێپەڕاندنی سنووری یەکتر و واتای ئەویە کە لە ناوچەکاندا یەکتر وەکوو بێگانەیەک سەیر بکرێن.\nبەڵام بەداخەوە کێشەکە تەنیا بە دروست‌کردنی ئاژاوە و دووبەرکێ لەنێوان پێکهاتەکانی ئەو ناوچانەدا کۆتایی نایە و ئیستا ئیدی باس لە خودموختاریی پێکهاتە و عەشیرە جیاوازەکان دەکرێ و، وێستگەی دواتری ئەم ڕوانگە و وێژمانە، داوای سەربەخۆیی هەر تایەفە و عەشیرەیەکە و دواتریش ئەم داخوازییە شۆڕ دەبێتەوە بۆ نێو بنەماڵە و تاکەکەسەکان و لە ئاکامیشدا دەبێتە هۆی هەوڵوەشانەوەی کۆمەڵگەی کوردستان؛ سیناریۆکە و ئامانجی بنەڕەتی ئەمەیە! بەو خێراییە کە ناوچەگەرایی هەیەتی، ئینتیمای عەشیرەیی و قەومی لە کۆمەڵگەی فرەپێکهاتە و فرەڕەنگی ئێمەدا مەترسییەکی زۆر بۆ کۆمەڵگە و بەها لەمێژینەکانمانە و هەر وەکوو گوتمان ئەو هەوڵانە خەریکن کۆمەڵگە بەرەو هەڵوەشانەوە و لێکترازان ببەن. هەروەها زۆر بە خێراییش خەریکن بە پەرەپێدانی ئیلگەرایی نەتەوەخوازی بخەنە پەراوێزەوە، واتە دەگاتە ئاستێک کە لە ماوەی دە ساڵی داهاتوودا ئیتر ڕێگەی گەڕانەوەمان بۆ نەمێنێ، واتە بگەینە ئاستێک کە چاوەڕیی ئەوە بکەین کە هەر تاکێک لەنێو کۆمەڵێکدا خۆی بتەقێنێتەوە تاکوو بیسەلمێنێ کە بەهێزترین و دڵسۆزترین نوێنەری ڕەوا و مێژووییی خوا (واتە خۆی) لەسەر زەوییە، مەبەست لەمەش تیرۆریستێکی تاکەکەسییە نەک گرووپی و بەکۆمەڵ و ئیدئۆلۆژیک. ئەو کات دەبینین کە کۆمەڵگەیەکی لەڕادەبەدەر ترسناکمان هەیە و خۆمان خەریکی وێرانکردنی کۆمەڵگەی خۆمانین و خۆمان سەرقاڵی لەنێوبردنی یەکتری، واتە خۆمانین.\nئەو بارودۆخە بە جۆرێک لە کۆمەڵگەدا گەمژەیی و ساویلکەیی جێ خستووە، کە وا وێنا دەکرێ هەوڵدان بۆ دروست‌کردنی ناو و شوناسێکی ساختە و درۆیین لە سێبەری ئەو دواکەوتووییەدا، هونەر و زانست و فەلسەفە ورت و وێران بکرێ. ئەو کەسانە باوەڕیان دەرخوارد دەدرێ و دوای ئەوەش ئیدی پێویستیان بە هیچ شتێکی تر نییە. لەوانەیە ئەگەر ئەم ڕوانگە و وێژمانە ڕەوایی پێ نەدرایە، بەرە بەرە وزە و هێزی ئەوان بتوایاتەوە و بەتەواوەتی لەنێو چووبان، بەڵام ڕەواییدان و پەرەپێدانی ئەم ناو و هەوڵانە لەلایەن ناوەندە فەرمییەکانی دەسەڵاتەوە هەموو شتێکی ئاڵۆز و تێکەڵ‌پێکەڵ کردوە.\nبەفەرمی‌ناسین و ڕواییدان و ناوهێنانی ئەو ناو و هێما و سیمبۆلانە لەلایەن دەسەڵاتەوە بە شێوەی فەرمی و لەلایەن ناوەندە فەرمییەکانی دەسەڵاتەوە، ئێمە دڵنیا دەکاتەوە کە دەستگەلێکی پشت‌پەردە لە پەرەپێدان و بڵاوبوونەوەی ئەم پرسەدا هەیە. زۆر جار دیکتاتۆرەکان نایانهەوێ بارودۆخەکە بەو شێوەیە بێ کە هەیە، بەڵکوو گەرەکیانە بەو شێوەیە ببێ کە ئەوان دەخوازن و بیری لێ دەکەنەوە. دیکتاتۆرەکان هەر ئەوەندە کە بزانن بەهێزن، ئەگەر هەموو کەرەستە و کەلوپەلی جیهانیشیان هەبێ بەڵام نەبیندرێن، بە هیچ شێوەیەک لە دۆخی خۆیان ڕازی نین، “پان”ەکان و چەقبەستووەکانیش ڕێک بەم شێوەیەن و بۆیان گرنگ نییە ژیرانە بیر بکەنەوە یان بدوێن و هەڵسوکەوت بکەن، بەڵکوو ئەوەی کە گرنگە ببیندرێن و بزانن هێزیان هەیە و بەهێزن، ئەوان خاوەنی بڕیار نەبن، نابێ چاوەڕوانی خێری ئاوەز و ژیرانەبێژی بین.\nئەوان لە باتی ئەوەی کە خەریکی داهێنان و ئافراندن بن، دواکەوتوویی و سواوی بەسەر جوانیناسیی ناوچەکەدا دەسەپێنن و دەبێژن: “ئەوەی کۆنتر بێ، ڕەواتر و جوانترە”. بێتوو ڕۆژێکیش هەستی جوانیناسیی گشت ناوچەکە بە لاڕێ سەرقاڵی ئەو کێشەیە بێت، بە دڵنایییەوە تیرۆریزمی قەومی، تایفەیی و عەشیرەیی سەر هەڵدەدات.\nهەموو ئەو خاڵانەی کە ئاماژەمان پێ کرد، سەلمێنەری ئەوەن کە وەستانەوە و بەرەنگاربوونەوەی ئەو پلان و پیلان‌گەلە زۆر گرینگ و پێویستە، ئەوەمدە گرینگ و پێویست کە تاک بە تاکی کۆمەڵگە بۆ پاراستنی ئاکار و ڕەوشتی کۆمەڵایەتیی کۆمەڵگە، بێنە نێو ئەم پرۆسەی بەرگری و بەرپرچدانەوەیەوە.\nسەردانی بابا عەلی مێهرپەروەر لە دەفتەری سیاسیی حیزبی دێموکراتی کوردستان\nشوێنی ئێران لە هاوکێشەکانی چین و ڕووسیەدا، هەرهەمان سووچی مێزەکەی پوتین


خولی فێربونی زمانی جاڤا "50" وانە بە ڤیدیۆ (بەشی یەکەم) - Home4T\nالرئيسية / جاڤا / کۆرسەکان / خولی فێربونی زمانی جاڤا "50" وانە بە ڤیدیۆ (بەشی یەکەم)\nخولی فێربونی زمانی جاڤا "50" وانە بە ڤیدیۆ (بەشی یەکەم)\nHalo Salman 5/22/2018 01:01:00 pm جاڤا, کۆرسەکان\nماڵپەڕی ماڵێک بۆ تەکنۆلۆژیا Home4T.coM\nخولی فێربونی زمانی جاڤا "50" وانە بە ڤیدیۆ\nئەم خولە لەلایەن مامۆستا مەریوان مەحمود مامۆستا لە پەیمانگای کۆمپیوتەری گەرمیانی ناحکومی بۆزانستەکان\nخولەکە پیک هاتووە لە ٥٠ وانە بێ بەرامبەرە\nئەتوانن لە خالی سفرەوە بینەری بن تا کۆتایی\nجاڤا زمانێکی بەرنامەداڕشتنی ئاست بەرزە. جەیمس گۆسلینگ کە لە کۆمپانیای سەن کاری دەکرد دایهێنا. ساڵی ١٩٩٥ کۆمپانیای سەن یەکەم وەشانی جاڤای بڵاوکردەوە. ئەمڕۆ کۆمپانیای ئۆڕاکڵ پاش کڕینەوەی سەن (لە ڕێکەوتی ٢٧/١/٢٠١٠ دا)، بۆتە خاوەنی ئەم بەرهەمە و سەرپەرشتی تەواوی دەکات. دوا وەشانی (Java 8) لە ١٨/٣/٢٠١٤ دا بە فەرمی ڕاگەیەنرا.\nجاڤا زۆرینەی ڕێساکانی لە زمانەکانی C و ++C وەرگرتووە. هاوکات نواندنی تەنەکان Object Oriented بەشێوەیەکی ئاسانتر جێبەجێ دەکات.\nدەست پێکردن کۆمەڵە وتەیەک\n3 Install TextPad\n4 Save File\n5 Large Font\n6 Open File java\n7 Structure of java\n8 Compile and Run Java code\n9 key word in java\n10 show output in java\n11 Println && print\n12 Enter and tab\n13 Data type in java\n14 Variable in java\n15 use Variable 1\n16 use Variable 2\n17 Find Error In java\n18 Arithmetic Operator 1\n19 Arithmetic Operator 2\n20 concatenate value\nوانەی بیست و یەک\n21 print more variable\nوانەی بیست و دوو\n22 Scanner 1\nوانەی بیست و سێ\n23 Scanner 2\nوانەی بیست و چوار\n24 Scanner 3\nوانەی بیست و پێنج\n25 Scanner 4\nوانەی بیست و شەش\n26 Comment in Java\nوانەی بیست و حەوت\n27 if definition\nوانەی بیست و هەشت\n28 Use If pass and fail\nوانەی بیست و نۆ\n29 Use If 3\n30 Use If and else\nوانەی سی و یەک\n31 Use If and else if\nوانەی سی و دوو\n32 even and odd number\nوانەی سی و سێ\n33 Nested If\nوانەی سی و چوار\n34 Logical operator\nوانەی سی و پێنج\n35 Define For in Java\nوانەی سی و شەش\n36 Use For in Java\nوانەی سی و حەوت\n37 Print number in for\nوانەی سی و هەشت\n38 Print even and odd numberr\nوانەی سی و نۆ\n39 sum all number\n40 break and continuer\nوانەی چل و یەک\n41 print all number by for\nوانەی چل و دوو\n42 Nested For\nوانەی چل و سێ\n43 Nested For\nوانەی چل و چوار\n45 Nested For\nوانەی چل و پێنج\nوانەی چل و شەش\n46 while definitionr\nوانەی چل و حەوت\n47 while print number\nوانەی چل و هەشت\n48 while print even and odd\nوانەی چل و نۆ\n49 Input more Number\n50 Fine avarge in java\nماڵیک بۆ تەکنۆلۆژیا\nخولی فێربونی جاڤا\nخولی فیربونی زمانی جاڤا\nفیربونی جاڤا بە کوردی\nAdmin From Home4T\nGet 5000 Instagram Followers For FREE\nئەم بابەتە نوێکراوەتەوە بەرواری ٣/٤/٢٠١٧ چۆنیەتی زیادکردنی فۆڵەو .. ئەم ڕێگایە زۆر سەرکەوتوە چونکە کاتت لێناگرێت؟و خۆی ۆتۆما...


"كوردانی موسوڵمانی فەرەنسا به‌شێك نین له دینامیك و شه‌پۆلی ئیسلامی سیاسی و به‌دوورن. ئه‌مان چونكه له فه‌ره‌نسا ده‌ژین و به چاوی خۆیان دۆخی موسوڵمانان ده‌بینن، ناكه‌ونه نێو ئه‌م جۆره گه‌مانه‌وه و وریایانه‌تر مامه‌ڵه‌ی ده‌كه‌ن" ئەمە بەشێكە لە بۆچونی (د. هەردی مێد) مامۆستا لە بەشی زانستە سیاسیەكانی-زانكۆی سۆربۆن لە فەرەنسا.\nد. هەردی مێد لە چاوپێكەوتنەكەیدا دەڵێت: سه‌رۆك ماكرۆن له هیچێك له گوتاره‌كانی نه دوور و نه نزیك، نه راسته‌وخۆ و نه ناراسته‌وخۆ، هه‌تا له ژێر لێوشه‌وه، وشه و گوزارشتێكی نه‌شیاوی به‌رانبه‌ر به موسوڵمانان و په‌یامبه‌ره‌كه‌یان نه‌وتووه.\nئەو مامۆستایەی زانكۆی سۆربۆنی فەرەنسا ئەوە رون دەكاتەوە كە بایكۆتی كاڵای فەرەنسی " كاریگه‌ریه‌كی ئه‌وتۆی له سه‌ر ئابوری فه‌ره‌نسی نابێت. له راستیدا له ٣% كه‌متری به‌روبوومی خۆراكی فه‌ره‌نسی هه‌نارده‌ی رۆژهه‌ڵاتی ناوین ده‌كرێت و له‌م رووه‌شه‌وه پشكێكی زۆرم كه‌م به‌ر كوردستان ده‌كه‌وێت، بەڵام یه‌كێك له‌و وڵاتانه‌ی بڕیاری بایكۆتی كاڵا و به‌روبوومی فه‌ره‌نسی داوه توركیایه. بۆ فه‌ره‌نسا توركیا بازاڕێكی گرنگی هه‌نارده‌كردن نییه. به‌ڵام، بۆ توركیا فه‌ره‌نسا یه‌كێك له بازاڕه گرنگه‌كانی هه‌نارده‌كردن و ساغكردنه‌وه‌ی زۆرێك له به‌روبومه خۆراكیه‌كانیەتی.\nدەقی چاوپێكەوتنەكەی (درەو) لەگەڵ (د. هەردی مێد)\nدرەو: ئەم كێشەیە لە كوێوە روویداو بۆچی روویدا؟\nد. هەردی مێد: كێشه‌ی فه‌ره‌نسا له‌گه‌ڵ ئیسلامی سیاسی و گروپه په‌ڕگیره‌كانه. ئه‌م كێشه‌یه، به لایه‌نی كه‌مه‌وه، له‌م ده‌یه‌ی رابردوو له كات و قۆناغی جودادا له ڕێگه‌ی به‌ریه‌ككه‌وتن و كرده‌وه تیرۆریستیه‌كانه‌وه تێبینیكراوه. كێشه‌كه نه په‌یوه‌ندی به كاریكاتێره‌وه هه‌یه، نه به دژا‌یه‌تی، به قه‌ولی هه‌ندێك، ده‌وڵه‌تی فه‌ره‌نسا له هه‌مبه‌ر ئیسلام و نه كوشتنی مامۆستا ساموێل پاتی. له رابردوو ته‌قینه‌وه و كاری كوشتن هه‌بوونه. پاشان، كاریكاتێره‌كانی په‌یامبه‌ری موسوڵمان بۆ یه‌كه‌مجار له ساڵی ٢٠٠٦ له لایه‌ن رۆژنامه‌ی شارلی ئێبدۆ فه‌ره‌نسا بڵاوكرانه‌وه. واته دوو ساڵ له دوای ده‌نیمارك كه ١٢ كاریكاتێری پێغنه‌مبه‌ریان بڵاوكرده‌وه. رۆژنامه‌ی شارلی ئێبدۆ له‌گه‌ڵ بڵاوكردنه‌وه و په‌خشكردنه‌وه‌ی كاریكاتێره ده‌نیماركیه‌كان، یه‌ك دووانێكی خۆشیان بڵاوكرده‌وه له‌و ساڵه. له‌و كاته‌وه، جاروبار دۆسیه‌ی ئه‌م كاریكاتێرانه ده‌ووروژێنرێن به مه‌به‌ستی سیاسی له لایه‌ن گروپه په‌ڕگیر و ئێخوانێكان. گه‌ر تێبینی بكه‌ین، له هه‌ر قۆناغێك كه پرسی كاریكاتێر ده‌ووروژێنرێن، یان بابه‌تێكی دی په‌یوه‌نیدار به جڤاتی موسوڵمانانی فه‌ره‌نسا، له لایه‌ن تۆڕه‌كانی ئیخوان و گروپه په‌ڕگیره‌كان، قۆناغێكه كه فه‌ره‌نسا له‌گه‌ڵ توركیا یان قه‌ته‌ر له په‌یوه‌ندیه‌كی دژاوردایه. به كورتی توركیا له ڕێگه‌ی ئیسلامی سیاسی و به ناوی به‌رگریكردن له ئاینی ئیسلام ده‌یه‌وێت كاریگه‌ری و فشار بۆ سیاسه‌تی ده‌ره‌وه‌ی فه‌ره‌نسا بهێنێت به‌مه‌به‌ستی ره‌ده‌ڵوبه‌ده‌ڵی دیپلۆماسی و سیاسی و ئابوری. بێگومان یه‌كێك له‌م روده‌ڵوبه‌ده‌ڵانه‌ی توركیا هه‌میشه به دوایدا ده‌گه‌ڕێ و پێوه‌ی گیرۆده‌بوو دۆسیه‌ی په‌كه‌كه‌یه هه‌م له باكوری كوردستان و هه‌مش له رۆژئاڤا.\nدرەو: بەروونی ماكرۆن چی ووتووە، و چۆن لێكدراوەتەوە؟\nد. هەردی مێد: سه‌رۆك ماكرۆن له هیچێك له گوتاره‌كانی نه دوور و نه نزیك، نه راسته‌وخۆ و نه ناراسته‌وخۆ، هه‌تا له ژێر لێوشه‌وه، وشه و گوزارشتێكی نه‌شیاوی به‌رانبه‌ر به موسوڵمانان و په‌یامبه‌ره‌كه‌یان نه‌وتووه. یه‌كێك له‌و شتانه‌ی كرا به هه‌ڵه و چه‌واشه‌كاری، ئه‌و گوتاره‌بوو كه به‌ڕێزیان له زانكۆی سۆربۆن له سه‌ر ته‌رمی مامۆستا ساموێل پاتی، دای. له‌م وتاره‌دا سه‌رۆك ماكرۆن جه‌ختی له پێكه‌وژیان و جۆشدان به به‌ها مرۆییه‌كان و گیانی لێبورده‌یی كرده‌وه. جه‌ختی له‌وه كرده‌وه ده‌بێت له به‌رده‌م هێرش و په‌له‌ماری توندڕه‌وه‌كان ئه‌وان ده‌ست له به‌هاكانیان هه‌ڵنه‌گرن. باسی ئه‌وه‌یكرد كه توندڕه‌وه‌كان مامۆستایه‌كیان كوشتووه كه هه‌موو قورئانی خوێندووبوه‌و و ئاره‌زووی كولتور و كه‌له‌پوری ئیسلامی هه‌بوو. مامۆستایه‌ك بوو بۆ زانین و گه‌یاندنی به خه‌م و خه‌مخۆر بوو. به راستی كۆی گوتاره‌كه‌ی، كه من بینیم به چ شێوه‌یه‌ك شێوێنرابوو، جه‌ختكردنه‌وه‌بوو له پێكه‌وه‌ژیان، یه‌كگرتووی و لێبورده‌یی. به‌ڵام ئیسلامی سیاسی ئه‌م گوتاره‌یان ته‌واو شێواندبوو، به تایبه‌تی ناوه‌نده‌كانی نزیك له قه‌ته‌ر و توركیا. پاشان هه‌ڵایه‌كی دی دروستبوو له سه‌ر ئه‌وه‌ی له یه‌كێك له گوتاره‌كانی ئاماژه به‌وه ده‌كات <كه ئیسلام له جیهاندا له قه‌یراندایه>. پێموایه كه‌م كه‌س هه‌یه گومانی له‌مه بێت. زۆرمان له سه‌ر ئه‌و راستیه كۆكین كه ئیسلام له قه‌یراندایه و توانای چاره‌سه‌ركردنی گرفته ناوه‌كیه‌كانی نییه. یه‌كێك له تایبه‌تمه‌ندیه‌كانی ئیسلام ئه‌وه‌یه كه به دامه‌زراوه‌یی و ده‌ستگایی نه‌كراوه و ناوه‌ندێك نییه بۆ ڕێكخستنی ئیسلام، له سه‌ر ئاستی گوتار و پراكتیكی په‌یڕه‌وكه‌رانی، هاوتا ئه‌و كه‌س و گروپانه‌ش كه نوێنه‌رایه‌تی ده‌كه‌ن. ئه‌مڕۆ له جیهاندا به سه‌ده‌ها هه‌زار گروپ و تاقم دروستبوونه به ناوی ئیسلام ده‌كوژن، دانوساندن ده‌كه‌ن، گوتار ده‌ده‌ن، ره‌ده‌ڵوبه‌ده‌ڵی ئابوری و سیاسی ده‌كه‌ن، به ناوی ئیسلامی داوای ده‌سه‌ڵات و پۆست ده‌كه‌ن...بۆیه له‌م رووه ئه‌وروپا ورده ورده ده‌یانه‌وێت كایه‌ی ئاینی موسوڵمانان ڕێكبخه‌نه‌وه و له په‌ڕگیری و به ئامرازكردنی له لایه‌ن هێز و ده‌وڵه‌تانی دی رزگاری بكه‌ن. بۆیه، كاتێك ماكرۆن و ئه‌وروپیه‌كان باسی قه‌یران ده‌كه‌ن، مه‌به‌ستیان له‌م كێشانه‌ن كه له لایه‌ن گروپگه‌لێكه‌وه رووبه‌رووی ئیسلام بۆته‌وه. \nدرەو: بۆچونی موسڵمانانی فەرەنسا چیەو ئایا دابەش بوون یان یەك بۆچونیان هەیە؟\nد. هەردی مێد: موسوڵمانانی فه‌ره‌نسا هه‌موویان سه‌ر به یه‌ك نه‌ته‌وه، كولتور و سه‌رزه‌مینی كۆمه‌ڵایه‌تی نین. هه‌موویان یه‌ك مێژوو و په‌یوه‌ندیان به فه‌ره‌نساوه نییه. بۆیه له‌م رووه‌وه دونیابینی و روانگه‌یان به‌رانبه‌ر به ده‌وڵه‌تی فه‌ره‌نسا و رووداوه‌كانی ئه‌م دواییه وه‌ك یه‌ك نییه. به‌ڵام، به زۆری دژی به ئاله‌تكردن و ئیستیغلالكردنی ئیسلامن له لایه‌ن گروپه په‌ڕگیره‌كانه‌وه، یان ئه‌و تۆڕ و گروپانه‌ی ده‌یانه‌وێت بۆ مه‌به‌ست و جه‌نگی دی ئیسلام به‌كاربهێنن. زۆرینه‌شیان هه‌مان كاردانه‌وه یان بۆچونیان به‌رانبه‌ر به كاریكاتێره‌كان نه‌بوو. بۆ نمونه، سه‌رۆكی مزگه‌وتی گه‌وره‌ی پاریس ئه‌م كاریكاتیرانه‌ی زۆر به ئاسایی داناوو و پێیوابوو ئه‌م كاریكاتێرانه و سه‌ده‌ها دی له گه‌وره‌یی و شكۆی په‌یامبه‌ری موسوڵمانان كه‌م ناكه‌نه‌وه.\nدرەو: كوردانی موسڵمان چۆن دەڕواننە ئەو پرسە؟\nد. هەردی مێد: كوردانی موسوڵمان به‌شێك نین له دینامیك وشه‌پۆلی ئیسلامی سیاسی و به‌دوورن. ئه‌مان چونكه له فه‌ره‌نسا ده‌ژین و به چاوی خۆیان دۆخی موسوڵمانان ده‌بینن، ناكه‌ونه نێو ئه‌م جۆره گه‌مانه‌وه و وریایانه‌تر مامه‌ڵه‌ی ده‌كه‌ن. له راستیدا له‌وه تێگه‌شتوون كه شه‌ڕی گروپه په‌ڕگیره‌كان په‌یوه‌ندی به ئیسلامه‌وه نییه، به‌ڵكو به‌رهه‌م و زاده‌ی مێژوو و جه‌نگێكی ترن. جه‌زائیری، تونسی و مه‌غریبی یان هه‌ندێك له موسوڵمانانی ئه‌فریقیای ره‌ش له شه‌ڕێكدان له‌گه‌ڵ ده‌وڵه‌تی فه‌ره‌نسا كه په‌یوه‌ندی به ئیسلامه‌وه نییه، به‌ڵكو به رابردووی كۆلۆنیال و ئه‌و ئه‌شكه‌نجه و قوربانی و چه‌رمه‌سه‌رییانه‌ی به ده‌ستی ده‌وڵه‌تی فه‌ره‌نسی كێشتوویانه. ئه‌مان زاكیره‌یه‌كی گه‌رم و برینداریان له‌گه‌ڵ ده‌وڵه‌تی فه‌ره‌نسا هه‌یه و ئه‌مڕۆ ده‌یانه‌وێت له ڕێگه‌ی ئیسلامه‌وه ئه‌م حه‌ق و حیسابه ببڕێننه‌وه. ئه‌مان په‌نا بۆ ئیسلام ده‌به‌ن چونكه گوتاری ئاینی بۆ جۆشدان، كۆكردنه‌وه و به‌گڕخستن كاریگه‌ر و به‌هێزه. پاشان گوتاری ئاینی به‌ها و گوزارشتی گه‌ردوونی هه‌یه و ده‌توانیت له ڕێگه‌یه‌وه خه‌ڵك له ده‌ره‌وه‌ی كه‌لێنه نه‌ته‌وه‌یی، كولتوری و سیاسیه‌كانه‌وه كۆبكه‌یته‌وه و به‌گڕیانبخه‌یت. بۆیه عه‌ره‌به‌كان له‌م رووه‌وه له‌وه تێگه‌شتوون كه ئیسلام ده‌بێت بهێنرێته نێو ئه‌م جه‌نگه‌وه و به ناوی ئیسلامه‌وه جه‌نگه‌كه بكرێت و ببرێته‌ڕێووه. بێگومان له‌م ناوه‌نده‌شدا توركیا و قه‌ته‌ر رۆڵێكی به‌رچاو و كاریگه‌ری ده‌گێرن و ده‌یانه‌وێت ڕه‌وتی رووداوه‌كان به به‌رژه‌وه‌ندی خۆیان ئاراسته بكه‌ن.\nدرەو: لە هەرێمی كوردستان هەڵمەتی بایكۆتی شتومەكی فەرەنسی هەیە؟\nد. هەردی مێد: ئه‌مه كاریگه‌ریه‌كی ئه‌وتۆی له سه‌ر ئابوری فه‌ره‌نسی نابێت. له راستیدا له ٣% كه‌متری به‌روبوومی خۆراكی فه‌ره‌نسی هه‌نارده‌ی رۆژهه‌ڵاتی ناوین ده‌كرێت و له‌م رووه‌شه‌وه پشكێكی زۆرم كه‌م به‌ر كوردستان ده‌كه‌وێت. جگه له‌مه راستیه، ئه‌وانه‌ی به‌كاربه‌ری خۆراكی فه‌ره‌نسین له كوردستان زیاتر چینی ناوه‌ند و ده‌وڵه‌مه‌نده‌كانن. به گشتی ئه‌مانش له گروپ و ناوه‌نده ئیسلامیه سیاسیه‌كان نزیك نین، یان كاریگه‌رنین به گوتار و ڕێنماییه‌كانیان. بۆیه من پێموایه ئه‌م جۆره بایكۆتكردنانه هیچ كاریگه‌ری نابێت و شتێكی كاتیه و هه‌ر بۆ جۆشدانی چینی خواره‌وه‌ی كۆمه‌ڵگه‌یه.\nسه‌رۆك ماكرۆن له هیچێك له گوتاره‌كانی نه دوور و نه نزیك، نه راسته‌وخۆ و نه ناراسته‌وخۆ، هه‌تا له ژێر لێوشه‌وه، وشه و گوزارشتێكی نه‌شیاوی به‌رانبه‌ر به موسوڵمانان و په‌یامبه‌ره‌كه‌یان نه‌وتووه.\nدرەو: لەبەرامبەردا هەڵمەتی پێچەوانە هەیە كە فەرەنسا پشتیوانی لە كورد دەكات؟\nد. هەردی مێد: راسته من ئه‌و هه‌ڵمه‌تم بینی، به لایه‌نی كه‌مه‌وه له تۆڕه كۆمه‌ڵایه‌تیه‌كان. ئه‌م ڕه‌وته له سه‌ر حه‌قن كه به‌رگری له فه‌ره‌نسا بكرێت به‌و پێیه‌ی له دۆخی زۆر سه‌خت و دژوار فه‌ره‌نسا هاوكار و یاوه‌ری خه‌ڵكی كوردی باشور بووه و له زۆر دۆخی تایبه‌ت و قه‌یراناویدا به هانای كرده‌وه هاتووه. به‌ڵام شێوازی ده‌ربڕین و گفتوگۆكانیان بۆ من و به دیدی من شه‌پڕه‌وانه بوو. كاتێك پۆست و تێبینیه‌كانیانم ده‌خوێنده‌وه، مرۆڤ وا تێده‌گه‌یشت كه فه‌ره‌نسا تاوانێكی كردووه و ده‌بێت ئێمه چاوی لێبپۆشین چونكه فه‌ره‌نسا هاوكاری كورد ده‌كات. هه‌ر به‌م هۆیه‌شه‌وه زۆرجار ئه‌وانه‌ی هه‌ڵگری ئه‌م دیده بوون، واته ئه‌وانه‌ی به‌رگریان له فه‌ره‌نسا ده‌كرد په‌له‌مار ده‌ده‌ران له لایه‌ن هه‌ڵسوراوانی لایه‌نه ئیسلامیه‌كان. به راستی، نه‌ده‌بوو به‌م شێوه‌یه گوزارشت له پشتیوانیه‌كانیان بكه‌ن، چونكه به راستی ده‌وڵه‌تی فه‌ره‌نسی تاوانێكی نه‌كردبوو له به‌رانبه‌ر موسوڵمانان. گه‌ر رۆژنامه‌یه‌كی فه‌ره‌نسی كاریكاتێری له سه‌ر په‌یامبه‌ر موسوڵمانان بڵاوكردۆته‌وه، ئه‌مه په‌یوه‌ندی به ده‌وڵه‌ت و سیاسه‌تی ئه‌وه‌وه نییه. ده‌وڵه‌ت بۆی نییه و ناتوانێت ڕێگری له بڵاوكردنه‌وه‌ی ئه‌م كاریكاتێرانه بكات. به رای من ده‌یانتوانی به شێوه‌یه‌كی تر و به دیدێكی دروستر ئه‌م هه‌ڵمه‌ته‌یان ساز بكردایه.\nدرەو: لە بایكۆتی كاڵای فەرەنسیدا، كێ زیان دەكات، ئایا تەنها فەرەنسا زیان دەكات، یاخود ئەو وڵاتانەش كە بایكۆتی دەكەن؟\nد. هەردی مێد: یه‌كێك له‌و وڵاتانه‌ی بڕیاری بایكۆتی كاڵا و به‌روبوومی فه‌ره‌نسی داوه توركیایه. بۆ فه‌ره‌نسا توركیا بازاڕێكی گرنگی هه‌نارده‌كردن نییه. به‌ڵام، بۆ توركیا فه‌ره‌نسا یه‌كێك له بازاڕه گرنگه‌كانی هه‌نارده‌كردن و ساغكردنه‌وه‌ی زۆرێك له به‌روبومه خۆراكیه‌كانیەتی. ئه‌مه جگه له‌وه‌ی چه‌نده‌ها كارخانه و كارگه‌ی گه‌وره‌ی فه‌ره‌نسی له سه‌ر خاكی توركیا هه‌ن وه‌ك كارگه‌ی ئۆتۆمۆبیلی رۆنۆ، كارخانه‌ی ماستی دانون، تد، و ١٥٠ هه‌زار كه‌س له توركیا له‌م كارگه و كارخانانه كه فه‌ره‌نسین كارده‌كه‌ن. به بایكۆتكردن توركیا نه‌ك هه‌ر زه‌ره‌ر ده‌كات، به‌ڵكو تا دۆخی مایه‌پوچی ملده‌نێت. به بڕوای من وڵاتێكی وه‌ك توركیا هه‌رگیز ناتوانێت بچێته جه‌نگێكی ئابورییه‌وه له‌گه‌ڵ فه‌ره‌نسایه. جاڕی بایكۆتكردنی كاڵای فه‌ره‌نسی له لایه‌ن توركیاوه ته‌نها بۆ چه‌واشه‌كاری و فریودانی عه‌وامه. جگه له توركیا قه‌ته‌ر و كوه‌یت بڕیارێكی له‌م چه‌شنه‌یان داوه، بێگومان ئه‌مانش زه‌ره‌رمه‌ند ده‌بن.، به تایبه‌تی قه‌ته‌ر كه ماوه‌ی زیاد له ساڵێكه له ژێر گه‌مارووی سعودیا و هه‌دێ له وڵاتانی كه‌نداوه.\nدرەو: توركیا لە كوێی ئەم پرسەدایە؟ ئایا تەنها بۆچونە ئیسلامیەكەیە یاخود ململانێ سیاسیەكە تێكەڵكراوە؟\nد. هەردی مێد: ململانێ توركیا و فه‌ره‌نسا له سه‌ر چه‌ند مه‌له‌فێكه دیارترینیان ئابوری، قه‌ڵه‌مڕه‌وی و سیاسیه. ئابورییه، چونكه توركیا له لیبیا و له هه‌ندێ وڵاتی ئه‌فریقا له هه‌وڵی ئه‌وه‌دایه ببێته‌وه جێگره‌وه‌ی فه‌ره‌نسا و سود له‌و تۆڕه‌یی و ناڕه‌زاییه جه‌ماوه‌رییانه وه‌ربگرێت كه له دژی فه‌ره‌نسا هه‌ن. ئه‌فریقیه‌كان تۆڕه‌ن له فه‌ره‌نسا و به پشتیوانی و مانه‌وه‌ی سه‌رۆكه دیكتاتۆرییه‌كانیان تاوانباری ده‌كه‌ن. له‌م سۆنگه‌یه‌وه، توركیا به دویا بازاڕ و مادده‌ی خامه‌وه‌یه له ئه‌فریقیا به تایبه‌تی نه‌وت و زێڕ. قه‌ڵه‌مڕه‌وه‌ییه، چونكه توركیا ده‌یه‌وێت هه‌م له لیبیا، هه‌م له ئه‌فریقیا و هه‌مش له قه‌ره‌باغ كه ناوچه و جێنفۆزی فه‌ره‌نسین بێته پێشه‌وه و ببێته ئه‌كته‌ر و كاریگه‌ری له سه‌ر ڕه‌وتی سیاسی و دینامیكی ئه‌م ده‌وڵه‌تانه هه‌بێت. ئه‌مه‌ش راسته‌وخۆ مه‌ترسی و هه‌ڕه‌شه‌ن بۆ به‌رژه‌وه‌ندی فه‌ره‌نسا. هاوتا سیاسین، توركیا به ئاشكرا له چه‌ند جه‌مسه‌رێكه‌وه سه‌نگه‌ری له فه‌ره‌نسا گرتووه به ئامانجی ئه‌وه‌ی بگاته جۆرێك له ڕێكه‌وتن و ره‌ده‌ڵوبوده‌ڵ ده‌رباره‌ی مه‌له‌فی كورد. هه‌ر كه‌سێ به وردی سۆراخی ئه‌م ململانێیانه بكات، تێده‌گات و ده‌زانێت كه ئیسلام دوور و نزیك به‌شێك نییه له‌م ململانێ و گه‌مانه. وه‌لێ، توركیا به‌پاڵپشتی ئابوری و میدیای قه‌ته‌ر ئیسلام به‌كارده‌هه‌نێت. سه‌ره‌ڕای ئه‌مه، ئه‌ردوگان ده‌یه‌وێت ببێته لیده‌رشیپی جیهانی موسوڵمانی سوننی و جێ به سعودیا له‌قبكات. بێگومان ئه‌م گه‌مه‌یه كۆنه و مێژوویه‌كی دوور و درێژی هه‌یه.\nكوردانی موسوڵمانی فەرەنسا به‌شێك نین له دینامیك و شه‌پۆلی ئیسلامی سیاسی و به‌دوورن. ئه‌مان چونكه له فه‌ره‌نسا ده‌ژین و به چاوی خۆیان دۆخی موسوڵمانان ده‌بینن، ناكه‌ونه نێو ئه‌م جۆره گه‌مانه‌وه و وریایانه‌تر مامه‌ڵه‌ی ده‌كه‌ن\nدرەو: ئێوە لە نوسینێكدا دەڵێن فەرەنسا تەنها دەیەوێت كایەی ئاینی وڵاتەكەی بە شێوەیەكی نشتیمانی ڕێكبخاتەوە و ئیدارەی بدات، واتا جۆرێك لە پشێوی هەبووە وا پێویست بە رێكخستنەوە بكات؟\nد. هەردی مێد: به‌ڵێ كایه‌ی ئاینی ئیسلام و ڕێكخستن و ئیداره‌دانی بۆ خودی موسوڵمانان به‌جێهێڵرابوو. له فه‌ره‌نسا هیچ ده‌ستگا و دامه‌زراوه‌ییه‌كی ده‌وڵه‌تی نییه بۆ ڕێكخستن و سه‌روكاری كاروباری ئاینی. بۆیه ئیسلامی سیاسی به تایبه‌تی ئیخوانه‌كان سودێكی گه‌وره‌یان له‌م چوارچێوه بینیبوو. به پشتیوانی نه‌ختی و دارایی قه‌ته‌ر و توركیا چه‌نده‌ها تۆڕ و ڕێكخراویان دروستكردووه و ده‌یانه‌وێت موسوڵمانان له چوارچێوه‌ی كۆمه‌ڵه و ڕێكخراوه‌كانیان رێكبخه‌ن و به‌گڕیانبخه‌ن به مه‌به‌ستی سیاسی و چالاكی لۆبیكردن. ئیخوان، سه‌له‌فی و ڕه‌وته په‌ڕگیره‌كان له‌م ده‌یه‌ی دوایی به‌هێز و چالاكن و به ئاشكرا بونه‌ته هه‌ڕه‌شه له سه‌ر فه‌ره‌نسا و هه‌وڵێ دابڕانی موسوڵمانان له باقی كۆمه‌ڵگا ده‌ده‌ن و ده‌یانه‌وێت له ناو كۆمه‌ڵگه‌ی فه‌ره‌نسی كۆمه‌ڵگه‌یه‌كی موسوڵمان دروست بكه‌ن كه به نه‌زمی خۆیان، ڕێسا و یاسا و لۆژیكی خۆیان بچێته‌ڕێووه. واته، كۆی چالاكی و گوتاره‌كانیان ورده ورده ده‌بنه دینامیكێكی ئۆتۆنۆم و دابڕ. بۆیه ده‌وڵه‌تی فه‌ره‌نسا ده‌یه‌وێت ڕێگه له‌م دابڕانه بگرێت و كایه‌ی ئاینی موسوڵمانان ڕێكبخاته‌وه به شێوه‌یه‌ك كه له ژێر كاریگه‌ری و پاندۆری ئیسلامی سیاسی رزگاری بكات.\nدرەو: فەرەنسا هیچ جیاوازیەك دەكات لە نێوان موسوڵمانێك و هەڵگری بیروباوەڕێكی دیكە؟\nد. هەردی مێد: نه‌خێر له راستیدا بۆ ده‌وڵه‌ت تاكه‌كان به ده‌ر له شوناسی نه‌ته‌وه‌یی و هه‌واداری ئاینیان مامه‌ڵه‌یان له‌گه‌ڵدا ده‌كرێت. فه‌ره‌نسا وڵاتی هاوڵاتیه و مرۆڤه‌كان مافه‌كانیان به یاسا ڕێكخراوه. به مانایه‌كی دی ده‌وڵه‌ت جڤاتێكی سیاسیه و په‌یوه‌ندی و رایه‌ڵی هاوڵاتیان به یاسا له‌گه‌ڵیدا ڕێكخراوه. یاساكان ناكه‌سی، نادینی، نانه‌ته‌وه‌یی...تد.به قه‌ولی ماكس ڤێبه‌ر ده‌وڵه‌ت له سه‌ر بنه‌مای یاسا و عه‌قڵانیه‌ت دامه‌زراوه و یاسا و ڕێساكان به‌رهه‌می حه‌ز و میزاجی كه‌سی و جڤاتیه‌كان نین. یه‌كێك له سیفه‌ته هه‌ره بنه‌ڕه‌تی و سه‌ره‌كیه‌كانی ده‌وڵه‌ت له خۆرئاوا ئۆتۆنۆمیه‌تی به‌رانبه‌ر به كۆمه‌ڵگه و لۆژیكه كۆمه‌ڵایه‌تیه‌كان. ده‌وڵه‌ت و كایه‌ی ده‌وڵه‌ت له ده‌ره‌وه‌ی ڕێسا و په‌یوه‌ندیه خوێنی و كۆمه‌ڵایه‌تی و ئاینیه‌كان ده‌چێه‌ڕێوه و ملكه‌چیان نییه. ئه‌وه‌ی ده‌مێنێت په‌راوێزبوونی كۆمه‌ڵایه‌تیه. خه‌ڵك جۆرێك له په‌راوێزی ده‌چێژێت به هۆی هه‌واداری چینایه‌تی و كۆمه‌ڵایه‌تی، نه‌ك هه‌واداری ئاینی.\nدرەو: ئایا موسوڵمانانی ئەوێ وەك گروپ و رێكخراو بەشدارن لە پرسە سیاسیەكان و دەوڵەتداریدا؟\nد. هەردی مێد: به‌شداری موسوڵمانان به‌ره‌و زیاتربوون ده‌چێت. ئه‌مڕۆ له زۆرینه‌ی پارت و ڕێكخراوه سیاسیه‌كان خه‌ڵكی موسوڵمان هه‌ن. له ئه‌نجومه‌نی نشتیمانی ئاماده‌ن، هاوتا له داموده‌ستگاكانی دی ده‌وڵه‌ت وه‌ك شاره‌وانی، پارێزگاكان، ده‌ستگا هه‌رێمی و ده‌ڤه‌رییه‌كان.\nدرەو: ئەو شێوازی مامەڵەكردنەی فەرەنسا بەرامبەر بە ئیسلامە یان بۆ ئایینەكانی تریش هەر وایە؟\nد. هەردی مێد: فه‌ره‌نسا هیچ په‌یوه‌ندیه‌كی تایبه‌تی له‌گه‌ڵ ئیسلامدا نییه. په‌یوه‌ندی ده‌وڵه‌ت به ئاینه‌كانه‌وه به پێی یاسای ١٩٠٥ كه به یاسای لاییسێتێ ناوزه‌ند ده‌كرێت ڕێكخراوه. ده‌وڵه‌ت هه‌موو زه‌مینه‌سازیه‌ك ده‌كات بۆ ئازادی ئاینی و په‌یڕه‌وكردنی پراكتیك و ڕیتواڵه ئاینیه‌كان به پێ ئه‌م یاسایه. به‌ڵام، نایه‌ڵێت ئاین بچێته نێو جه‌سته‌ی ده‌وڵه‌ته‌وه. ده‌وڵه‌ت و ده‌ستگاكانی وه‌ك پانتاییه‌ك دوور له هه‌یمه‌نه‌ی ئاینی ده‌بێت بمێننه‌وه، بۆ ئه‌وه‌ی هه‌موو مرۆڤه‌كان له ده‌ره‌وه‌ی هه‌واداری ئاینیان و به ئازادی مامه‌ڵه بكه‌ن و كه‌لێنه ئاینیه‌كان دابه‌شبوون و په‌رته‌وازه‌ییی دروست نه‌كه‌ن.